open-index/open-wikipedia-markdown huggingface dataset:
初音未來

**初音未來**（初音ミク，Hatsune Miku）係Crypton Future Media制作、用YAMAHA嘅VOCALOID歌聲合成引擎所開發並且販賣嘅虛擬女性歌手主唱系列軟體嘅第一作，佢係屬於VSTi規格嘅電子樂器，初音未來亦都係呢個軟件最出名嘅角色，同時亦都係VOCALOID嘅象徵角色。

**初音未來**嘅第一次發布日期係2007年8月31號， 2007年開始發售Vocaloid 2版本。VOCALOID 3同埋VOCALOID 4版本分別喺2013年同埋2016年發布，並且開始可以喺macOS度用，亦都提供埋英文同埋中文嘅版本同埋歌聲資料庫。引入咗AI引擎嘅VOCALOID 6版本已經喺2025年7月份發行。 Crypton喺2020年開始發售自行開發嘅M9引擎嘅NT產品，而NT（Ver.2）版本就喺2025年發售並且提供升級。而**初音未來**自從VOCALOID 2版本發售之後就開始大受歡迎，並陸陸續續出現大量嘅用戶製作唔同嘅原創曲、翻唱歌曲等等。

## 出面網頁
* VOCALOID2 初音ミク（HATSUNE MIKU）| クリプトン
紐鰓樽科

**紐鰓樽科**（；學名：**Salpidae**）係脊索動物亞門海樽綱紐鰓樽目下面唯一嘅科。

## 屬同種
據《世界海洋物種名錄》（The World Register of Marine Species），統計出紐鰓樽科下面有兩個亞科、13個屬、42種。
***紐鰓樽目 Salpida**
****紐鰓樽科 Salpidae**
***環紐鰓樽亞科 Cyclosalpinae
****環紐鰓樽屬 Cyclosalpade Blainville, 1827
***** Cyclosalpa affinis (Chamisso, 1819)
***** Cyclosalpa bakeri Ritter, 1905
***** Cyclosalpa foxtoni Van Soest, 1974
***** Cyclosalpa ihlei  van Soest, 1974
***** Cyclosalpa pinnata (Forskål, 1775)
***** Cyclosalpa polae  Sigl, 1912
***** Cyclosalpa quadriluminis  Berner, 1955
***** Cyclosalpa sewelli  Metcalf, 1927
***** Cyclosalpa strongylenteron  Berner, 1955
**** Helicosalpa Todaro, 1902
***** Helicosalpa komaii   (Ihle & Ihle-Landenberg, 1936)
***** Helicosalpa virgula   (Vogt, 1854)
***** Helicosalpa younti   Kashkina, 1973
***紐鰓樽亞科 Salpinae
**** Brooksia Metcalf, 1918 
***** Brooksia berneri  van Soest, 1975
***** Brooksia rostrata  (Traustedt, 1893)
**** Ihlea Metcalf, 1919
***** Ihlea magalhanica   (Apstein, 1894)
***** Ihlea punctata   (Forskål, 1775)
***** Ihlea racovitzai   (van Beneden & Selys Longchamp, 1913)
**** Metcalfina
***** Metcalfina hexagona   (Quoy & Gaimard, 1824)
**** Pegea Savigny, 1816
***** Pegea bicaudata  (Quoy & Gaimard, 1826)
***** Pegea confederata (Forsskål, 1775)
**** Ritteriella Metcalf, 1919
***** Ritteriella amboinensis  (Apstein, 1904)
***** Ritteriella picteti (Apstein, 1904)
***** Ritteriella retracta  (Ritter, 1906)
**** 樽海鞘屬 Salpa Forskål, 1775
***** Salpa aspera  Chamisso, 1819
***** Salpa fusiformis Cuvier, 1804
***** Salpa gerlachei  Foxton, 1961
***** Salpa maxima Forskål, 1775
***** Salpa thompsoni (Foxton, 1961)
***** Salpa tuberculata  Metcalf, 1918
***** Salpa younti  van Soest, 1973
**** Soestia（又叫Iasis）
***** Soestia cylindrica  (Cuvier, 1804)
***** Soestia zonaria  (Pallas, 1774)
**** Thalia
****** Thalia cicar  van Soest, 1973
****** Thalia democratica  (Forskål, 1775)
****** Thalia longicauda  (Quoy & Gaimard, 1824)
****** Thalia orientalis  Tokioka, 1937
****** Thalia rhinoceros  van Soest, 1975
****** Thalia rhomboides  (Quoy & Gaimard, 1824)
****** Thalia sibogae  van Soest, 1973
**** Thetys Tilesius, 1802
***** Thetys vagina Tilesius, 1802
**** Traustedtia
***** Traustedtia multitentaculata  (Quoy & Gaimard, 1834)
**** Weelia  Yount, 1954
***** Weelia cylindrica  (Cuvier, 1804)

## 攷


類:尾索動物
理察·史特勞斯

（，國際音標：；；內地譯**理查德·施特勞斯**，臺灣譯**理查·史特勞斯**），係德國浪漫末期到現代初期嘅作曲家、指揮家。佢擅長、歌劇、藝術歌曲。雖然佢姓史特勞斯，不過佢同嗰個出名嘅維也納音樂世家無乜關係，所以一般嗌佢做**理察·史特勞斯**來同呢個世家區分。

## 早年
理察·史特勞斯出生喺慕尼黑，佢屋企就有藝術氛圍，佢老豆喺慕尼黑戲院度吹圓號嘅。所以佢自細就從佢老豆度學音樂，喺六歲時就開始作曲。

喺佢後生時，史特勞斯一直有機會參與到慕尼黑戲院嘅樂團綵排，佢重同呢度嘅樂團副指揮學到咗樂理、和音。

1882年，佢入咗慕尼黑大學讀哲學專業同藝術史。不過讀咗一年後，史特勞斯退咗學，去咗柏林學音樂，之後成爲咗彪羅嘅樂團助理，之後1885年，因爲彪羅辭職，佢做咗樂團指揮。呢段時期佢嘅作品相當保守，明顯受舒曼、孟德爾遜嘅風格影響，而呢兩位作曲家都係佢老豆成日敎畀佢嘅典範。呢個時期嘅史特勞斯嘅典型作品係《圓號協奏曲1號》（作於1882年─1883年），直到今日，呢支作品都時不時攞來上演。

1894年，理察·史特勞斯同女高音亞娜結婚，日後佢老婆成爲佢作曲靈感。喺佢接落嘅成世人當中，佢嘅大部份作品都係爲女高音而作，而佢幾乎所有嘅歌劇作品都係圍住女高音凼凼轉。

## 交響詩
史特勞斯嘅風格係自佢遇着之後先開始變，呢個人同樣都係作曲家，同時亦係當時有名嘅小提琴家。就係歇他佢勸史特勞斯離棄保守風格，令史特勞斯開始寫交響詩。同時佢亦推薦史特勞斯去睇華格納嘅樂論、同埋叔本華嘅著作。後來史特勞斯指揮過歇他嘅一部歌劇，而歇他亦爲史特勞斯嘅交響詩《》寫過首詩。

喺歇他嘅影響之下，史特勞斯嘅作品出現新風。1889年佢嘅交響詩《唐璜》首演，啲反響半讚半彈。之後史特勞斯又寫咗一系列嘅交響詩，包括《》（1886年）、《》（1888年──1889年）、《Till Eulenspiegels lustige Streiche》（1895年）、《查拉圖斯特拉如是說》（1896年）。

## 歌劇
到19世紀末，史特勞斯開始注意到歌劇。佢嘅頭兩部作品，《Guntram》（1894年）同《Feuersnot》（1901年），畀批評界視爲失敗。不過，到1905年時佢發表《莎樂美》（出自奧斯卡·王爾德嘅劇本），輿論嘅反應亦如《唐璜》噉非議不斷。當呢部作品呈演喺紐約大都會歌劇院時，只演咗第一晚，淨低嘅都取消曬。

史特勞斯之後嘅歌劇作品係《伊歷他》（），呢個係佢同詩人合作嘅第一部作品。兩個人喺之後無數作品合作多次。之後啲作品如《》（1910年）亦攞到喺輿論嘅大成功。史特勞斯繼續創作歌劇直到1940年。啲作品包括有《納梭斯島嘅亞里戛拿》（1912年）、《》（1918年）、《》（1927年）、《》（1932年），呢啲都係同賀夫曼斯泰合作嘅；《》（1923年），呢部作品由史特勞斯自己寫劇本；《安靜嘅女人》（1934年）由茨威格寫劇本；《和平日》（1936年）、《達芙妮》（1937年），由同茨威格寫劇本；《》（1940年）由格里戈寫劇本；《》（1941年）由吉里文斯·吉孝斯寫劇本。

## 出面網頁
醉觀公園

**醉觀公園**（），第個名係**醉觀園**（），佢係中國廣東省廣州市嘅其中一間公園，而呢間公園喺荔灣區芳村嘅芳村大道中同埋茶漖北路嘅交界西南邊附近。公園入面摆嘅花局，樣樣都有，而且規模都相當之大。雖然日軍霸咗廣州之後就整冧咗成個園林。但係新中國成立之後無耐，醉觀同留芳留低落嚟嘅園林重喺醉觀園入面，而家已經同醉觀花園合併咗。家陣見到嘅醉觀公園係1984年起好嘅呢間。醉觀公園係芳村歷史入面最出名嘅其中一間八大名園。

## 史
之前嘅醉觀園係清朝嗰陣，有位乾隆進士——潘有為就起咗間六松園出嚟，嗰陣時嘅醉觀園係六松園嘅一部分，而六松園入面嘅一座舊嘅石橋就係嗰時嘅六松園遺物。喺清末民初，呢間公園入面有卅幾座大小園林響度，尤其係醉觀園、留芳園等八大名園係比較出名。而醉觀園就有成1公頃嘅佔地面積，就係喺而家芳村大道嘅山村橋附近，嗰時嘅花園同樹林又齊又靚，而且規模都好大下。不過唔好彩嘅係，日軍霸咗廣州之後，園林就整冧咗。

到咗20世紀60年代初，廣州市政府就計畫響醉觀花園嘅基礎度起花地公園嘅，不過就冇起到。一直到1983年10月先至決定重新起過間公園，重改名嗌「醉觀公園」，而公園喺1984年春節起好。到咗1994年10月，廣州市同芳村區政府（喺2005年取消咗）一齊丼咗差唔多成10,000,000蚊嚟向公園搞改造。而改造方面，就係整大個公園、重完善啲公園嘅功能分區、景點同埋設施。而家睇到嘅醉觀公園係1984年起好嘅版本。

## 敘述
而家嘅公園總面積有36000平方米，其中入面有2個細嘅人工湖仔，挾埋有3500平方米，而綠地面積有差唔多25000平方米，而園林建築面積有1030平方米。成間公園有茗木園、花卉園、盆景園同埋兒童活動遊樂區。而人工湖就有養到觀賞魚同埋家魚響度。而種嘅花木方面，主要係有玉棠春、荷花、玉蘭、白蘭、人心果同埋芒果呢啲有嶺南特色嘅花木。

## 景區介紹
### 茗木園休息廊
### 盆景園
### 石山
### 兒童遊樂園
### 露天[[乒乓波]]場

## 開放時間
呢間公園嘅開放時間係：每日嘅06:00——17:00

## 附近嘅交通
*巴士：
*:花地站
*廣州地鐵：
*:1號線：芳村站
玫瑰 (列車)

**玫瑰**（；）係日本一列夜間急行列車，呢列車共屬北海道旅客鐵道同東日本旅客鐵道，運行喺青森站同札幌站之間，經過嘅鐵路有津輕海峽線（津輕線、海峽線、江差線）、函館本線、室蘭本線、千歲線。隨住北海道新幹線開張，呢列車由2016年3月起停運。
羅斯定理

**羅斯定理**（）係個幾何學定理，呢個定理係講喺一個大三角形內部作嘅細三角形佔大三角形嘅面積比。

呢條定理係由羅斯喺1896年寫嘅書《Treatise on Analytical Statics with Numerous Examples》嘅第82頁提出嘅。

## 定理

而家有個三角形 \triangle ABC \,，喺邊 BC、CA、AB 度各取一點 D、E、F，然後將呢啲點同佢哋對面嘅定點連條綫，噉樣三條連綫就會喺 \triangle ABC \, 內圍出個三角形 \triangle PQR \,。假定\tfrac{CD}{BD} = x、\tfrac{AE}{CE} = y、\tfrac{BF}{AF} = z，噉樣 \triangle PQR \, 佔三角形 \triangle ABC \, 嘅比例就用下面條式來表示：

: \frac{(xyz - 1)^2}{(xy + y + 1)(yz + z + 1)(zx + x + 1)}.

擧個例，當 x=y=z=2 時，就會作出一個佔大三角形面積七分一嘅細三角形。而當 xyz=1 時，細三角形嘅面積爲 0，呢時三條連綫交於同一點，亦即。

## 證明
假定 \triangle ABC \, 面積爲 1。接住對 \triangle ABD \, 同直綫 FRC 用孟氏定理，得：
:\frac{AF}{FB} \times \frac{BC}{CD} \times \frac{DR}{RA} = 1
於是得：
:\frac{DR}{RA} = \frac{BF}{FA} \frac{DC}{CB} = \frac{zx}{x+1}
於是 \triangle ABC \, 嘅面積係：
:S_{ARC} = \frac{AR}{AD} S_{ADC} = \frac{AR}{AD} \frac{DC}{BC} S_{ABC} = \frac{x}{zx+x+1}
同理可得：S_{BPA} = \frac{y}{xy+y+1} 同埋 S_{CQB} = \frac{z}{yz+z+1}
所以 \triangle PQR \, 嘅面積可用下面呢條式求得：
: \displaystyle S_{PQR} = S_{ABC} - S_{ARC} - S_{BPA} - S_{CQB} 
: = 1 - \frac{x}{zx+x+1} - \frac{y}{xy+y+1} - \frac{z}{yz+z+1} 
: =\frac{(xyz - 1)^2}{(xz + x + 1)(yx + y + 1)(zy + z + 1)}.

## 參攷
* Murray S. Klamkin and A. Liu (1981) "Three more proofs of Routh's theorem", *Crux Mathematicorum* 7:199&ndash;203.
* H. S. M. Coxeter (1969) *Introduction to Geometry*, statement p. 211, proof pp. 219&ndash;20, 2nd edition, Wiley, New York.
* J. S. Kline and D. Velleman (1995) "Yet another proof of Routh's theorem" (1995) *Crux Mathematicorum* 21:37&ndash;40
* *[http://demonstrations.wolfram.com/RouthsTheorem/ Routh's Theorem],* Jay Warendorff, The Wolfram Demonstrations Project. 
* 
* Routh's Theorem by Cross Products at MathPages
* Ayoub, Ayoub B. (2011/2012) "Routh's theorem revisited", *Mathematical Spectrum* 44 (1): 24-27.

類:三角學
類:定理
Go! Yama Girl

《**Go! Yama Girl**》（）係香港電視廣播有限公司製作嘅旅遊節目，第一輯由李佳芯、蔡思貝、陳嘉寶、王敏奕、曹思詩、葉麗嘉、方珈悠做主持；第二輯由蔣家旻、歐陽巧瑩、陳婉衡、張秀文做主持。呢個節目喺J2首播，第一輯由2014年5月12號到8月7號香港時間逢禮拜一到四21:25-21:30喺J2播出；第二輯由2014年11月24號到2015年1月1號香港時間逢禮拜一到四21:25-21:30喺J2播出。節目首播喺myTV有兩個月網上重溫。

另外，J2逢禮拜五晚會播呢個節目嘅詳盡版，叫《山系女行Yama Girl》。

## 每集內容
### 第一輯

### 第二輯

## 記事
*2014年7月16、17號：由於直播《FINA跳水世界盃2014》 ，呢個節目順延到21:55-22:00播出。

## 連結
*  無綫電視節目網頁 - Go! Yama Girl
檸檬 (小說)

**檸檬**（；）係梶井基次郎嘅短篇小說。佢係梶井基次郎嘅代表作，呢篇小說有種講唔清嘅哀愁情緒，不過突然因爲見到隻令人賞心悅目嘅檸檬而化解曬呢啲憂鬱，成篇小說都用一種近乎散文詩嘅筆法去描寫心境以及好有色彩質感嘅事物。呢篇小說係喺大正十四年（1925年）喺同人誌《青空》一月創刊號嘅頭版度發表，而喺梶井基次郎死嗰年嘅前一年、1931年5月，武藏野書院出版咗佢嘅作品集《檸檬》，呢篇小說就作爲同名作品收錄咗入面。

類:日本小說
蔡思貝

**蔡思貝**（，），廣東中山人，係香港無綫電視經理人合約女藝員，佢響香港出世，2013年香港小姐亞軍、2020萬千星輝頒獎典禮最佳女主角得主。

## 經歷
蔡思貝參選2013年香港小姐嗰陣，一直係媒體預測嘅冠軍大熱，比賽中自信「爆燈」嘅佢，做咗比賽當晩最具戲劇性嘅佳麗。雖然蔡思貝由準決賽到決賽當晩都深受鄭裕玲、陳百祥、曾志偉鍾意，但公眾投票落後，被冠軍佳麗陳凱琳大幅拋離，結果屈居亞軍。

雖然蔡思貝贏唔到冠軍，但佢畀TVB監製羅永賢推薦參演佢喺2014年3月開拍嘅新劇《名門暗戰》。另外佢亦都喺2013年用旁聽生身份參加第27期無綫電視藝員訓練班。

佢曾經喺萬千星輝頒獎典禮2017、萬千星輝頒獎典禮2020各自贏過一次最受歡迎電視女角色、最佳女主角，而且呢兩次攞獎，都係靠《名門暗戰》、《踩過界》、《踩過界II》入面飾演嘅角色趙正妹（癲姐）贏得。

## 演出
### 電視劇（無綫電視）

### 電視劇（邵氏兄弟）

### 電視節目（無綫電視）
*2023年：《貝遊英倫》主持
*2024年：《與天地對話》主持

### 電影

## 參考

## 出面網頁
* 
* 
* 
* 
* 2013香港小姐競選- 蔡思貝Sisley Choi - 佳麗檔案- tvb.com
檸檬 (搞清楚)

可以係：
*檸檬，一種生果。
*檸檬 (小說)，梶井基次郎嘅小說。
*檸檬色
*檸檬 (演員)，粵語片丑生、諧星。
山系女行Yama Girl

《**山系女行Yama Girl**》（）係香港電視廣播有限公司製作嘅旅遊節目，第一輯由李佳芯、蔡思貝、陳嘉寶、王敏奕、曹思詩、葉麗嘉、方珈悠做主持；第二輯由蔣家旻、歐陽巧瑩、陳婉衡、張秀文做主持。呢個節目喺J2首播，第一輯由2014年6月6號到9月12號香港時間逢禮拜五21:00-21:30喺J2播出；第二輯由2014年11月28號到2015年1月2號香港時間逢禮拜五21:00-21:30喺J2播出。節目首播喺myTV有兩個月網上重溫。

另外，J2逢禮拜一到四晚會播呢個節目嘅精華版，叫《Go! Yama Girl》。

## 每集內容
### 第一輯

### 第二輯

## 記事
*2014年7月18號：由於直播《FINA跳水世界盃2014》 ，呢個節目順延到21:55-22:25播出。

## 連結
*  無綫電視節目網頁 - 山系女行Yama Girl
中華廣場

**中華廣場**可以係：

* 廣州嘅中華廣場，係一間購物中心。
* 澳門嘅中華廣場，係一間商業大廈。
* 南京嘅中華廣場，係一間商住樓盤。
* 雷州嘅中華廣場。
中華廣場 (廣州)

**中華廣場**（）係中國廣東省廣州市入面嘅其中一間好出名嘅商業中心。呢間嘢喺越秀區中山三路同較場西路嘅交界附近，隔籬有間中華國際中心同流行前線，對面冇幾遠就係烈士陵園。呢間嘢喺1996年開始逳手起，1999年底起好并正式開業。

## 負責方
呢間廣場係由香港昌盛集團同埋廣州新星實業公司挾埋一齊成立嘅廣州興盛房地產發展有限公司嚟開發。

## 性質
*佔地面積：
*:全體35000平方米
*::商場建築面積：170000平方米
*::寫字樓建築面積：120000平方米
*日平均客流量：
*:平時有300000人次
*:黃金周可以去到700000人次

## 佈局
*0樓：CK、TOMMY、MANGO、THEME等好多國際嘅名牌衫褲，出名嘅運動休閒衫褲用品，名貴嘅珠寶首飾同現代家用電器。
*1樓：有COZZI、CITY CHAIN等港澳台、中國內地嘅出名品牌嘅名牌專賣鋪。
*2樓：有H&M歐洲品牌時裝鋪同有好多國家出名嘅品牌時裝商鋪，重有銀行同䤵髮鋪。
*3樓：有百佳廣州TASTE店同埋好多種潮流服飾同埋流行嘅衫褲鋪頭，重有電子遊戲中心響度。
*4樓：中華數碼城。有好多數碼科技產品同現代家用電器賣。
*5樓：中華百貨，入面有黃金珠寶、化妝品、男女服飾、鞋類、運動、童裝、內衣等好多種時尚名品鋪嘅嘢。
*6樓：文化城，入面有影音產品、古董、工藝品同埋兒童玩具。另外重有個美食廣場，入面有全球範圍內出嘅特色餐廳。
*7樓：美食城，入面有中式、東南亞同埋韓日等特色美食，附近重有間兒童遊樂中心。
*8樓：入面有五星級豪華嘅中華廣場電影城同埋國際大型連鎖式嘅健身中心——力美健健身俱樂部
*9樓：量販式KTV

## 配套
喺商場嘅北面重有成個中國入面最長嘅戶外觀光𨋢響度，而呢條𨋢可以直接去到7樓，入面可以睇嗮成個東山區嘅靚景；喺-4樓～-1樓重有廣州市區入面，規模比較大卡其自動化停車場，入面有成千幾個機動車停車位；而廣場嘅東面重有大型電子彩屏，佢係用嚟唔停噉播啲中國大陸嘅地區新聞、公益宣傳片、相關信息發佈同埋商業廣告；而北門附近重有差唔多成千平方米嘅戶外大廣場，嗰度可以辦邊種大、中型嘅推廣都得。

## 附近嘅交通
*巴士：烈士陵園站
*地鐵：
*:：烈士陵園站

## 睇埋
*中華國際中心

## 出面網頁
*中華廣場官網
環珠橋

**環珠橋**（）喺廣州河南龍溪首約，係「溪峽第二橋」。皇清乾隆四十一年，潘振承起橋，用花崗石砌，中間有個「環珠」石刻。民國時期，道橋拆咗。家陣嘅遺址喺同福西馬路橋南邊廿米。

同漱珠橋一樣，清朝嗰時，環珠橋一帶多食肆、花艇。橋邊有棺材舖、當舖。爾道有過噉嘅一句詩：「打槳環珠橋畔過，莫愁居處半成村。」

## 攷
鳳安橋

**鳳安橋**（）喺廣州河南雞鴨滘口，近住白鵞潭，係「溪峽第四橋」，已經拆咗。佢個名係嚟自鳳凰崗。道橋家陣被洪德路至工業大道嘅路橋取代。

附近有嘅酒樓有富泉、龍勝等。

## 攷
*黃任恆《番禺河南小志》
*《海珠區志》
凳套

**凳套**係塊布，笠住布面凳嘅挨凭位，既方便打理，又可以令凳嘅布料更㩒用。
垃圾桶

**垃圾桶**，又叫**垃圾箱**，係裝垃圾嘅容器，通常係圓筒形或者四方形，用膠或者金屬做，入面笠住個大膠袋。

## 睇埋
*回收桶

桶
龍珠橋

**龍珠橋**（）喺廣州河南龍溪首約不憂廟前，係「溪峽第三橋」，亦係「溪峽四橋」之中最短命嘅。佢係道石屎拱橋，響民國十七年起，農曆九月三號竣工。1966年之後，政府填涌兼拆橋。而家，喺龍溪南首約都可以搵到佢嘅引橋。

## 歷史
龍珠橋西面係不憂廟；橋東面嘅龍導通津，以前係渡口，舊時從龍導尾去不憂廟拜娘娘，通常會喺道搵艇家接送。

1928年，道橋起好。因為佢連接龍導尾、龍溪二鄉，又喺漱珠橋、環珠橋嘅南邊，於是拎咗「龍」、「珠」兩個字出嚟，就叫「龍珠橋」。

橋拆咗之後，啲居民重係習慣噉叫爾一帶做**龍珠橋**。

## 攷
*黃任恆《番禺河南小志》
*《海珠區志》
回收桶

**回收桶**，又叫**回收箱**，係裝可回收廢物嘅容器，通常係圓筒形或者四方形，用膠或者金屬做，入面笠住個大膠袋。每個桶裝一類廢物，譬如廢紙、金屬、塑膠、玻璃，甚至可以係舊書、舊衫、舊嘢玩等嘅物資。
## 睇埋
*垃圾桶
文繡

**文繡**（或做「**文綉**」；），學名**傅玉芳**，鄂爾德特氏，字蕙心，自號愛蓮，蒙古族，滿洲鄂爾德特氏人端恭個女，清朝末代皇帝溥儀嘅妾侍。溥儀冊封徂佢為淑妃，之後直到兩人喺1931年離婚為止，佢都無再被溥儀進封。

## 家庭
* 爺爺**錫珍**，清朝吏部尚書，生徂六個仔。
* 老頭**端恭**，錫珍嘅第一個仔。
* 阿媽**蔣氏**，端恭第二任老婆，漢族。
* 姐姐「**黑大姐**」，本名不詳，人稱「**黑大姐**」，端恭原配博爾濟吉特氏唯一嘅細路。
* 妹妹**文珊**，花名「**二秀**」，文繡胞妹，慶親王奕劻個孫溥鈞個老婆。但係《末代皇帝溥儀在天津》話文珊嫁徂俾載振個仔溥銳，溥銳個長女毓宜（金宛如）就證明「**文珊并非溥銳外室**」，而係溥鈞個老婆。

## 參考
紡織碼頭

**紡織碼頭**（；）係廣州一個客運碼頭，喺海珠區嘅濱江中路嗰邊，喺1964年起，佔地面積差唔多有130平方米咁大。呢度有過江渡輪可以去到天字碼頭嗰邊。呢條碼頭凈係畀海珠區住嘅人嚟過河用。其中喺2012年底到2013年中嘅海珠橋維修期間，呢個碼頭嘅人流都幾旺下。

## 名
呢個碼頭係攞咗附近嘅紡織路同埋之前嘅廣東紡織廠先至改咗噉嘅名。

## 航綫
大元帥府碼頭

，前稱**石涌口碼頭**，係廣州一客運碼頭，喺海珠區濱江東路嘅江灣大橋東邊隔籬，江灣路嘅最北邊路口東邊冇幾遠嗰度。

## 歷史
佢之前係廣東士敏土廠嘅運輸碼頭。嗰時嘅廣東士敏土廠係中國嘅第二大水泥廠，喺1907年起。1917年，孫中山俾人揀咗中華民國軍政府海陸軍大元帥，佢就揀咗喺珠江南邊，石涌口附近嘅廣東士敏土廠嚟搞大元帥府。後嚟孫中山重離咗任，就喺石涌口碼頭坐船去上海。佢喺1923年㧸咗陳炯明出咗去之後就返咗嚟廣州，就喺呢度上咗岸嚟重新起過大元帥府。而大元帥府前面嘅石涌口碼頭，之前係停喺孫中山嘅總統坐艦——永豐艦（後嚟改咗名嗌「中山艦」）。喺20世紀70——80年代，之前起嘅**石涌口碼頭**往返**東堤碼頭**嘅過江輪渡，喺江灣大橋開通咗之後就停咗。之後廣州市客輪公司就申報，將之前嘅「石涌口碼頭」嘅名改咗嗌「大元帥府碼頭」。

2014年11月4號，廣州水上巴士公司就將之前嘅S2綫同S11綫合併咗，改成從芳村去到廣州塔。究竟點解，係因為呢兩條路線重疊咗。

## 航綫

## 附近嘅建築同景區
* 孫中山大元帥府紀念館

## 註同攷
;註

;攷
聖耶雄

**聖耶雄**（，法國發音：[sæ̃ ʒeʁom]；古壁發音：[sẽɪ̯̃ ʒeʁou̯m]）係加拿大古壁省羅恆折區嘅一個城市。
歐內斯特·盧瑟福

**歐內斯特·盧瑟福**（，）係紐西蘭物理學家，大家叫佢做「原子核物理學之父」，第104號元素亦為咗紀念佢而叫佢做「鑪」，喺1908年獲得諾貝爾化學獎。

羅瑟福嘅發現包括放射性半衰期嘅概念、氡呢種放射性元素，以及阿爾法同貝他輻射嘅分類同命名。佢同湯馬斯·羅伊茲一齊證明咗阿爾法輻射係由氦原子核組成。 1911年，佢提出原子嘅電荷集中喺一個好細嘅原子核入面嘅理論。 呢個係佢透過發現同解釋羅瑟福散射得出嚟嘅，當時係由漢斯·蓋革同歐內斯特·馬斯登進行嘅金箔實驗。呢個發現促使佢提出咗羅瑟福模型嚟描述原子嘅結構。1917年，佢進行咗首次人工誘發嘅核反應，用阿爾法粒子撞擊氮原子核。結果佢發現咗一種次原子粒子嘅釋放，佢一開始叫佢做「氫原子」，之後更準確咁改名做質子。 佢仲同亨利·莫斯利一齊發展咗原子序數系統。佢嘅其他成就包括推進無線電通訊同超聲波技術嘅發展。

羅瑟福喺1919年成為劍橋大學卡文迪許實驗室嘅主任。喺佢嘅領導下，詹姆斯·查德威克喺1932年發現咗中子。同年，約翰·科克羅夫特同歐內斯特·沃爾頓喺佢嘅指導下進行咗首次受控嘅原子核分裂實驗。為表彰佢嘅科學成就，羅瑟福獲封為英國男爵。佢喺1937年去世之後，被安葬喺威斯敏斯特教堂，近查理斯·達爾文同艾薩克·牛頓嘅墓地。1997年，化學元素鑪（104Rf）以佢嘅名字命名。

## 早年生活同教育

歐內斯特·羅瑟福喺1871年8月30日出世喺紐西蘭尼爾遜附近嘅布賴特沃特。 佢係蘇格蘭珀斯嘅移民農民兼機械師詹姆斯·羅瑟福同英格蘭霍恩丘奇嘅教師瑪莎·湯普森嘅12個仔女中嘅第四個。 羅瑟福嘅出生證明書錯誤咁寫成「Earnest」。佢嘅家人叫佢做Ern。

羅瑟福5歲嗰陣移居到紐西蘭嘅福克西爾，喺福克西爾學校讀書。1883年，11歲嘅羅瑟福一家搬到馬爾堡峽灣嘅黑夫洛克。搬家係為咗靠近羅瑟福父親發展嘅亞麻加工廠。 歐內斯特喺黑夫洛克學校讀書。

1887年，佢第二次嘗試就贏得咗獎學金，去咗尼爾遜學院讀書。 佢第一次考試嘅時候，地理得75分（滿分130分），歷史得76分（滿分130分），英文得101分（滿分140分），算術得200分（滿分200分），總分452分（滿分600分）。 呢啲分數係尼爾遜地區最高嘅。 佢獲得獎學金嗰陣，考到600分滿分嘅580分。 獲得獎學金之後，黑夫洛克學校送咗佢一套五冊嘅《世界嘅人民》。

佢喺1887年到1889年喺尼爾遜學院讀書，1889年做咗學生會長。佢仲喺學校嘅欖球隊打波。 佢曾經獲得政府服務嘅實習機會，但佢拒絕咗，因為佢仲有15個月嘅學院課程要讀。

1889年，佢第二次嘗試就贏得咗獎學金，去咗紐西蘭大學嘅坎特伯雷學院讀書，由1890年到1894年。佢參加咗辯論學會同科學學會。 喺坎特伯雷，佢1892年攞到拉丁文、英文同數學嘅複雜文學士學位，1893年攞到數學同物理科學嘅文學碩士學位，1894年攞到化學同地質學嘅理學士學位。

之後，佢發明咗一種新嘅無線電接收器，1895年獲得咗1851年展覽皇家委員會嘅1851研究獎學金， 去英國劍橋大學嘅卡文迪許實驗室深造。 1897年，佢獲得咗劍橋大學三一學院嘅文學士研究學位同Coutts-Trotter獎學金。

## 疏仕
江獻珠

**江獻珠**（， ，），全名**陳江獻珠**，乳名**蒲生**，籍貫廣東南海，香港著名美食家、食譜作家，清朝末代翰林江孔殷個孫女、南海十三郎嘅侄女，喺廣州河南嘅太史第出世。佢嘅夫君係中大聯合書院前院長陳天璣。

## 著作
*《我食我思》
*《家常真味》
*《造物妙諦》
*《遊食四方》
*《佳廚名食》
*《情迷野菌香》
*《中國點心製作圖解》
*《古法粵菜新譜》
*《傳統粵菜精華錄》
*《鐘鳴鼎食叢書》
*《珠璣小館家常菜譜》
*《珠璣小館烹飪技法實錄 家饌》
*《漢饌》
*《中國點心》
*《太史第家傳菜》
*《蘭齋舊事與南海十三郎》

## 攷
*南海十三郎《小蘭齋雜記》
*豆瓣讀書：江獻珠
*江太史孫女 88歲江獻珠離世 - 香港成報網
八卦

**八卦**係《易經》入面記載嘅符號，由三個代表陰或者陽嘅爻組成，一共有八組，即乾卦、兌卦、離卦、震卦、巽卦、坎卦、艮卦及坤卦。

八卦擺位叫**八卦圖**，分做兩種，分別係**先天八卦**同**後天八卦**。之不過先天同後天，都係宋時加上嘅名，並不表示出現先後，只係占算構想同方法唔同。近代出土唔少帛書、竹簡，卦名、排列以及畫法，都有唔同。初為籌算，原本爻為數字。八卦同五行出自唔同思想，後人將二者又夾埋一齊。

後天八卦用於風水方向為多，二十四方位就基於後天八卦。而先天八卦亦有佢自己一套占算。

史上講易有三種，周易、綿山、歸藏，而後兩者流傳不全，或者失傳。

八卦再同八卦組合，六爻就化成六十四卦。

## 記法
古人寫咗一首《八卦取象歌》方便自己記住每一卦嘅卦爻排列：
:「乾三連，坤六斷，震仰盂，艮覆碗，離中虛，坎中滿，兌上缺，巽下斷。」

## 睇埋

*八卦鏡
八卦嘢

**八卦嘢**，又叫**八卦料**，係指坊間口耳相傳嘅濕碎傳聞，通常係人哋（尤其係出名嘅人，譬如明星、政客、名門）嘅私事或者是非。

相傳舊時茶樓為吸引人客，會將時興嘅八卦嘢貼上牆度，遠睇似八卦圖，所以就叫八卦嘢。

亦有話呢個俗語嚟自「**諸事八卦**」，原意係解「乜嘢事都要卜卦」，後嚟「諸事八卦」就變咗形容人鍾意講濕碎傳聞。

聽八卦嘢嘅行為亦可以叫「八卦」，簡稱「八」，重衍生出「八公」、「八婆」稱呼，話人多管閒事。

## 睇埋
*娛樂新聞
*諸事喱
*打牙骹
正佳環市中心

**正佳環市中心**（；），之前嗌過**正佳東方國際廣場**（；）、**合銀廣場**（；）同埋**大鵬國際廣場**（；）嘅名，佢係中國廣東省廣州市嘅其中一棟摩天大樓。喺越秀區環市東路同淘金路嘅交界東南邊，隔籬冇幾遠就係花園酒店。

## 負責方
呢間大廈係由廣州設計院負責設計，後嚟因為冇錢先至搞到工程進度慢咗落嚟，甚至重停咗添。到咗2008年，香港瑞安集團嘅子公司——中華匯宣佈用13.88億蚊人民幣嚟收購正佳東方國際廣場，而冚唪唥嘅裝修工程一直到2010年先至搞掂。

## 逳手同落成時間
正佳東方國際廣場喺1998年開始逳手起，原計劃喺2004年起好，但因為資金問題直到2006年先至落成，而內部裝修喺2010年先至搞掂。

## 性質
*佔地面積
*:全體面積：7,429㎡
*:建築面積：123,000㎡
*樓層
*:地上59層樓、地下2層樓
*高度
*:269.4米

## 註

類:廣州摩天大廈
向秀麗

**向秀麗**（；；），女，廣東清遠人。係何濟公製藥廠嘅公會委員，喺中華人民共和國成立咗之後加入咗中國新民主主義青年團。1958年入黨。1949年開始參加工作。到咗1958年因為廣州何濟公制藥廠發生咗火燭，嗰時佢因為搶救國家財產而燒傷，1959年1月15號死喺市第一人民醫院。

## 生平
*1938年嘅廣州淪陷之前，5歲嘅向秀麗就跟嗮成家人去咗肇慶度避難，就喺嗰時因為饑荒同疾病，佢兩個哥哥、兩個家姐同一個細佬嘅命都冇埋，而向秀麗就逼住做咗地主屋嘅婢女。
*1945年日本仔投咗降之後，佢做過童工、傭工，喺1948年返咗佢廣州嘅和平製藥廠嚟做臨工。
*1952年，佢做咗廣州市和平製藥廠第一屆工會組織委員同埋女工委員。
*1953年，廣州市團支部畀咗佢參加咗青工學習班，她學咗好多英雄人物嘅事蹟。喺嗰時重積極參加咗廣州市公私合營嘅社會主義改造，認真噉執行黨嘅方針政策嚟維護工人階級嘅利益。
*1954年，佢參加咗共青團。
*1956年公私合營之後，和平藥廠同何濟公藥廠合併，佢就做咗包裝工。不過佢唔講錢就做得好落力下。
*1958年，工廠調佢去試下整甲基硫氧嘧啶嘅化學藥劑出嚟，結果佢掌握咗操作技術，喺試下整呢份藥劑出嚟嗰陣，發揮咗好好嘅作用。嗰年嘅10月，佢入埋黨重攞咗好多次先進工作者嘅稱號返嚟。

## 死
喺1958年12月13號晚黑，由於何濟公製藥廠嘅4樓化工車間入面嘅甲基硫氧嘧啶小組就着嗮燈，而生產小組嘅三個包公頭——向秀麗、羅秀明、蔡秋梅幫手喺整緊嘅甲基藥劑度丼啲酒精落去。喺佢哋好集中噉搞緊嘢嗰陣就唔小心打爛咗一包裝住廿幾公斤嘅無水酒精玻璃樽，結果樽入面嘅酒精冚唪唥都漏嗮出嚟。結果酒精掂到工廠左邊嘅煤爐，結果煤爐咁啱喺度煲緊嘢，由於啲熱氣掂到啲無水酒精就着咗火。嗰時工廠嘅右邊角落頭度放咗7桶挾買差唔多有60幾公斤重，用煤油浸住嘅金屬鈉響度。而鈉係烈性易燃爆炸品，一掂到水或高溫就爆炸。而呢啲金屬鈉一爆炸就成個工廠都冧嗮，重影響到周圍嘅商業區同居民。就喺嗰時，向秀麗就唔理係生定死，同羅秀明一齊逳手，用最快速度將啲毛巾丼喺地度吸嗮啲酒精。佢重揼低個頭，用左手揸住條毛巾嚟撥酒精。結果啲火咁啱就捉到正佢嘅手同埋衫嘅酒精度。而蔡秋梅就衝咗上去幫向秀麗整熄啲火噉。但係佢向蔡秋梅話：「冇理我，快啲嗌人嚟救火啊！！！」結果火就猛咁燒，佢重頂住嚴重燒傷幫嗮過嚟搶救嘅人，最後令到工廠冇爆炸。雖然話救返嗮成間工廠同埋附近啲居民，但係向秀麗就嚴重燒傷，俾白車送咗去廣州市第一人民醫院度搶救。

向秀麗成身嘅燒傷面積去到67.25%，其中二、三度傷就有成64.75%，重差啲死咁滯，但係佢昏迷咗3日3夜之後就醒咗，第一個問嘅問題係「金屬鈉有冇爆炸？工廠有冇損失？羅秀明有冇傷咗？」

喺醫院嘅治療同埋搶救過程入面，向秀麗就表現得好猛。每次喺剝爛肉、植皮、輸血、注射，佢堅持到痛都狗咁滯嘅痛楚。雖然話醫院盡嗮力救佢，但係佢傷得太重就喺1959年1月15號死咗，終年25歲。

## 詩句同題詞
有老一代嘅無產階級革命家——董必武、陳毅、林伯渠呢啲同志重攞佢嚟作詩同埋題詞嚟紀念佢。林伯渠同志寫嘅詩話咗：
:磊落光明向秀麗，
:扶危定傾爭毫釐，
:一身正比泰山重，
:風格如斯世所師。

## 社會評價
喺向秀麗死咗之後嘅第三日（1959年1月18號），中共廣州市中區委員會就辦咗隆重嘅追悼大會；廣州市人民政府重畀咗佢係革命烈士嘅稱號。而佢嘅墓係葬咗喺銀河革命公墓入面。佢嘅墓碑上面寫住嘅碑文係嗰時中國共產黨嘅歌功頌德政治用語。

向秀麗嘅救火事跡，重持續噉用咗喺出面，例如跳橡皮筋嗰陣嘅歌仔——「向秀麗，頂呱呱，雄雄烈火都唔怕，英勇犧牲為國家。」、京韻大鼓曲——「黨的好女兒向秀麗」同埋部分同佢有關嘅員工培訓會入面。

## 所謂帶有「秀麗」嘅命名
### 馬路

喺廣州嘅街頭嗰邊，由於文化大革命期間發生咗改名風波，其中恩寧路、下九路、上九路同埋大德路都係合埋一齊嗌咗「秀麗路」嘅名。其中恩寧路係秀麗一路、第十甫路係秀麗二路、下九路係秀麗三路、上九路係秀麗四路、而大德路係秀麗五路，不過到咗1981年就取消咗。

### 建築
1982年8月，廣州市人民政府就將下九路嘅何濟公藥廠原址嗰棟樓改咗名嗌「秀麗樓」。

## 睇埋
*文化大革命
*何濟公製藥廠

## 出面網頁
*向秀丽 中小學教育網
*向秀丽烈士简介 南方網

## 攷

類:見義勇為人物
江孔殷

**江孔殷**（），原名**江鎬**，字**少泉**、**韶選**，號**霞**，別號**霞公**，乳名**阿杲**，齋名**百二蘭齋**，人稱**江蝦**，喺上海出世，籍貫廣東南海縣，出身於茶商世家，係晚清嘅政治人物，亦係一位美食家。佢考到過進士，登光緒三十年甲辰恩科殿試金榜（第二十七名），入翰林院，被選用為庶吉士，所以啲人嗌佢「太史公」。

民國之後開始從商。後嚟，又喺廣州河南同德里起大宅，人稱「太史第」，同好多革命人士有來往；佢亦自創過好多菜式，譬如太史蛇羹、龍虎鳳、太史豆腐等等。

## 家族
江孔殷家族龐大，有成百幾人，主要嘅名人有爾尐：

;仔
*江譽鏐，即「南海十三郎」，藝名**江楓**，粵劇編曲家。
*江叔穎，同盟會成員，民國初年係國會議員。

;孫
*江無恙，藝名**江揚**，曾經加入共產黨，長期從事地下工作，後尾去咗香港邵氏兄弟電影公司做，成為咗知名導演。
*江無競，別名**江騰**，曾經加入共產黨，長期從事地下工作，後尾去咗河南省平頂山礦務局做。
*江端儀，藝名**梅綺**，有「香港電影皇后」嘅稱號。
*江獻珠，美食家，喺香港做過大學教授。

## 攷
*
*羅林虎《江孔殷家族》
*
*江沛揚《一个廣州大家族的1949》（《三聯生活周刊》2009年第27期）
河南 (搞清楚)

**河南**（）可以係：
## 中國
*河南省，中華人民共和國一省。
*河南大學，喺河南開封嘅綜合公立大學。
*河南廣播電視臺，總部喺河南鄭州嘅廣播機關。
*河南航空，以鄭州做基地嘅航空公司。
*河南 (中華民國)，中華民國時期嘅河南省。
*河南 (清)，清朝嘅河南省。
*河南縣，多處
*河南鄉，多處
*河南街道，多處
*河南村，多處
*河南郡，古代設過嘅郡，喺洛陽一帶。又叫河南尹。
*河南府，唐時一政區。
**黃河以南地區嘅通稱。
*河南竇氏，中國古代世族。
*河南設治局，中華民國政府喺新疆設嘅機關。
*河南 (廣州)，廣州一笪地。
**河南尾，廣州河南一笪地方。
*河南蒙古族自治縣，喺青海黃南。
*吐谷渾，南北朝時嗌做「河南國」，古代方國。
*鄂爾多斯，漢匈戰爭期間指黃河河套以南嘅區域。

## 日本
*河南町，多處。
*河南村，多處。
*河南郵便局，多處。
*河內國南部嘅簡稱，而家大阪府嘅南河內。

## 韓國
*河南市，韓國京畿道嘅市。
*河南高等學校，韓國河南市嘅高中。
*河南線，韓國首爾到河南市嘅鐵路線。
*河南郵遞局，隸屬於京仁地方郵政廳嘅郵遞機關。
*河南站 (光州)，係韓國湖南線嘅火車站。

## 越南
*河南 (越南)，越南一省。
*府里市舊名。
*河南島，越南廣寧省廣安市嘅島。
*河南寧，越南舊有嘅省。

## 太空
*河南星，即小行星2085，以河南省來起名。

## 睇埋
*河東
*河西
*河北 (搞清楚)

方位河名
得閒飲茶

《**得閒飲茶**》（）係2006年上映嘅港產片，由「六師弟」林子聰執導，方力申、林雪、林家棟領銜主演。係劉德華主辦嘅亞洲新星導計劃嘅其中一套電影。

## 劇情簡介
阿Man（方力申 飾）力追蒲妹Karen（梁慧嘉 飾），全職做廿四孝觀音兵。可惜Karen本住自己仍有青春本錢，當阿Man公仔一樣，可以蒲，可以咀，偏偏唔可以好好戀愛。阿Man嘅老死一於齊齊力撐，陪佢踢波、吹水、飲酒，做戀愛顧問，意圖令阿Man可以好心好報。

## 片名含意
「得閒飲茶」係廣東同香港嘅俗語，但擁有兩個相反嘅詞義，第一個係照字面解釋「搵時間坐低傾傾啦」，另一個解釋係「我哋最好唔好再見面喇」。片名反映咗時下嘅年輕人唔重視溝通，就算有亦只係單方面嘅溝通。

## 演員表

## 出面網頁
*
*
*
*
*
*
*
江譽鏐

**江譽鏐**（鏐慣讀球，；），又名**江譽球**、**黃標**，字**絳霞**，號**小蘭齋主**，別號**南海江楓**，藝名**南海十三郎**，人稱**十三哥**、**江十三**，喺廣州出世，祖籍廣東南海縣張槎下塱村，係粵劇編劇。代表作有《心聲淚影》、《女兒香》、《燕歸人未歸》等。弟子有袁準、唐滌生等。有一女黃菊霜。清末翰林江孔殷太史第十三個仔；影星梅綺同食家江獻珠嘅叔父。

## 家世生平

江譽鏐係清末翰林江孔殷太史第十三個仔；阿媽係江孔殷第六房妾杜秀蘭，喺廣州黃沙叢桂西街生落佢之後過身，之後畀伯娘周氏湊大；兩歲跟江孔殷搬去香港堅道七十五號，無耐返去廣州河南嘅太史第住。佢幼年喺太史第入邊嘅「蘭齋私塾」讀書，師從名儒何天輔、陳桂生等讀經史；十歲入讀南武小學，師從胡鳳昌等；之後先後入讀嶺大附中、中德中學、香港預科書院、香港華仁書院，再考入香港大學讀醫科。

1924年，預科書院請「寰球樂劇團」義演，班主何浩泉請江譽鏐編劇，佢就將莎翁嘅《隨汝喜歡》改編成《寒夜簫聲》，呢個亦係佢編嘅第一齣劇。1929年，入「覺先聲劇團」第一屆班，起藝名「**南海十三郎**」；同年喺港大退學，諗住轉校去北平協和醫學院，收尾留喺上海，直至1932年返廣州；1930年，憑劇作《心聲淚影》名揚省港。1938年，廣州淪陷，江氏跟屋企走難落香港，喺同一個女人同居，生落個女，後來起名黃菊霜；遞年，受趙如琳邀請返廣東，入省立藝術院寫《平戎帳下歌》等抗日劇。1940年，廣東省府主席李漢魂請佢做「戰時粵省參議」，佢自己改名「**南海江楓**」；遞年，北上曲江，同關德興編劇。1945年8月返廣州。無幾耐，朋友請佢去香港辦報；半年之後又搭火車返廣州，車行到蘿崗，佢被人落車，撻親個頭同尾龍骨，入河南紅會醫院留醫。

1949年，返去南海縣鄉下住；同年冬，落香港中環，住喺大道中鹿角酒店，收尾搬去分域街、軒尼詩道附近；1953年、1959年兩度入高街精神病院；1961年，入青山醫院，遞年三月出院。1964年，同《工商晚報》等寫專欄文章，後爲朱少璋博士輯爲《小蘭齋雜記》三卷；1970年，入大嶼山寶蓮寺做知客；1976年，又試入青山醫院。1984年5月6號，喺瑪嘉烈醫院過身，享年七十四。

## 軼事
下低南海十三郎軼事，據《小蘭齋雜記》同《滄桑太史第》、按時間順序輯錄：

*1920年初，喺南武小學讀書嗰陣，因為得罪校長朋友、燒咗校長幢蚊帳，被校長開除出校。
*1930年代，南海十三郎名揚省港之後，逢親係十三郎編嘅劇，都會撻「南海十三郎」呢個朵先，薛老揸個名都要跟佢後邊。
*1930年代中，薛覺先親臨太史第，專程答謝十三郎。薛覺先着住藍布長衫，後邊跟住一班樂手，由十三郎帶入廳食蛇羹。食完餐飯，薛覺先唱咗十三郎撰嘅劇《心聲淚影》嘅歌《寒江釣雪》。
*1934年，《春秋》雜誌嘅衛春秋寫咗一篇影射江太史一家嘅小說《春深太史第》。江孔殷一查，原來係十三郎將太史第啲醜事爆畀當時《華僑日報》副刊編輯楊大明聽，楊大明又同衛春秋講返，經衛春秋添油加醋，寫成《春深太史第》。於是江孔殷就用《中庸》同「江氏祖訓」教訓十三郎。
*1935年，因爲拍電影《女兒債》識女演員林雪蝶，感情漸深，於是乎兩家訂婚，林雪蝶亦自號「十三娘」。收尾由於性格唔啱，卒之無成親。
*1953年10月26號，佢喺大道中高陞茶樓附近嘅十字路口同過路人大聲演講，講時事、論政局，成棚人圍住睇。差佬帶佢返灣仔差館，經警方判斷爲精神病發作，轉送佢入高街精神病院。
*1960年代，佢打電話報警，同灣仔啲差佬講佢唔見咗對鞋。差佬問邊個偷佢對鞋，佢話嗰兩個人差佬唔敢拉，偷佢左邊鞋嘅係毛澤東，偷佢右邊鞋嘅係蔣介石，自己左右都唔行得。

## 作品
;劇：
*「寰球樂」劇團：《寒夜簫聲》
*「覺先聲」劇團：《心聲淚影》、《紅粉金戈》、《引情香》、《秦淮月》、《梨香院》、《明月香衾》、《紫薇花對紫薇郎》、《花魂春欲斷》等
*「大江南」劇團：《明宮英烈傳》、《殘花落地紅》、《莫問儂歸處》等
*「玉堂春」劇團：《血染銅宮》等
* 新一屆「覺先聲」劇團：《銅城金粉盜》、《誰是負心人續篇》、《女兒香》、《惜花不護花》、《半生脂粉奴》、《花市》、《春思落誰多》、《幽香冷處濃》、《咬碎寒關月》、《無價春宵》等
*「義擎天」劇團：《七十二銅城》、《燕歸人未歸》、《天涯歌女》、《漂泊王孫》、《花落春歸去》、《血債血償》、《義結擎天》、《無情了有情》、《古塔可憐宵》等
*「萬年青」劇團：《渴飲匈奴血》、《去年今夕》等
*「興中華」劇團：《白虎戲玄壇》、《燕市鐵蹄紅》、《八陣圖》、《太平天國》、《金鳳池與年羹堯》等
*「大羅天」劇團：《黃浦月》等
*「勝光明」劇團：《花債何時了》等
*「太平」劇團：《太平山傳奇》、《啼笑皆非》、《赤馬雲鬟》等
*「錦添花」劇團：《伏姜維》、《明宮英烈傳》、《海上紅鷹》、《跨海屠龍》、《紅俠》、《橫斷長江水》、《莫負少年頭》等
*「勝利年」劇團：《紫塞梅花》、《五代殘唐》、《萬世才人》、《海角孤臣》、《平戎帳下歌》、《從戎續舊歌》等
* 「關德興粵劇宣傳團」：《節義春秋》、《燕歌行》、《陳子壯》、《洪宣嬌》等
* 其他：《梳洗望黃河》、《江南廿四橋》、《銀鎧半脂香》、《美人關是鬼門關》、《香化復仇灰》、《李香君》、《梁紅玉》、《孤城血花淚》、《情央夜未央》、《天下賤丈夫》、《孔雀東南飛》、《趙飛燕》、《劉伯溫》、《桃花扇底兵》、《仙境曇花》等

;電影：
*《寂寞的犧牲》（1929，合編）
*《女兒債》（1936，編劇、導演）
*《萬惡之夫》（1937，編劇、導演）
*《百戰餘生》（1937，編劇、導演）
*《公子哥兒》（1937，編劇）
*《最後關頭》（1938，編劇、導演）
*《女兒香》（1939，編劇、導演）
*《一代名花花影恨》（1940，編劇、導演）
*《夜盜紅綃》（1940，編劇、導演）
*《趙子龍》（1940，編劇、導演）
*《花街神女》（1941，編劇）
*《天涯慈父》（1941，編劇）
*《新女兒香》（1953，編劇）
*《南國麗人》（1958，演員）
*《一寸山河一寸血》（1972，演員）

## 相關書目
*南海十三郎：《小蘭齋雜記》
*江獻珠：《蘭齋舊事與南海十三郎》
*廖雲：《南海十三郎之正傳》
*江沛揚：《滄桑太史第》
*杜國威：《南海十三郎》

## 註

## 攷
消閒

**消閒**，又叫**消遣**、**康樂**，係得閒時打發下時間嘅活動，都係為開心下，譬如做下運動、玩下遊戲。
主題公園

**主題公園**，又叫**主題樂園**，係有特定娛樂主題嘅遊樂園，好多都有機動遊戲同埋消閒設施，多數都係商業模式營運，即係入場玩就要收錢。
彩券

**彩券**，又叫**彩票**，係種賭錢遊戲，玩家預先揀號碼，再由莊家抽號碼，最後跟返特定規矩睇下有無中獎。

彩券通常都係落注額低而獎金好高，頭獎獎金高到可以買車買樓，甚至下半世唔使憂，所以吸引唔少人想「刀仔鋸大樹」。

## 各地彩票

*香港六合彩，由49個號碼抽6個號碼，之後再抽1個特別號碼。
*美國強力球（Super ball )，由69個普通號碼（白球）中抽5個號碼，然後喺26個特別號碼（紅球）中選擇1個號碼。
輪盤

**輪盤**係種賭錢遊戲，亦係賭場常見嘅遊戲，由莊家控制住一個分好多格（歐式37格，美式38格）嘅轉盤，入面有個白波，等玩家落完注後，莊家會轉輪盤，白波入到邊格，呢一格個號碼就係中獎號碼。玩家除咗可以估號碼，重可以估顏色、單雙、大細等等，玩法比起賭骰仔更多花臣。
## 睇埋
*俄羅斯輪盤
*跑馬機
*老虎機
*彈珠機
*釣魚機
*賭徒謬誤
老虎機

**老虎機**係幾乎間間賭場都有嘅賭錢機器，玩家入銀仔，然後拉搖桿（或者撳掣），部機會碌出一堆圖案，若果係某啲特定組合，就為之中獎。純機械構造嘅舊款機器，爾家已經好少見。新款嗰啲就冚唪唥係電子嘢，重會收用咭、銀紙同券等等嘅落注。

因為老虎機嘅彩池會一直累積，直至有人中大獎，所以吸引到唔少人想「刀仔鋸大樹」，一下子發達。由於入咗嘅銀仔多數都一去無回頭，好似入咗落老虎個口咁，於是就叫「老虎機」。

喺澳門，呢樣嘢被官商雅稱做**角子機**；喺台灣，多數叫做**吃角子老虎（機）**或者**拉霸（機）**。

## 光明面
### 總論
老虎機係賭場嘅關鍵生財工具，喺某啲地方，嚟自佢哋嘅交易額同收入，佔總數高達八成。
### 台灣
响台灣，有公司發明同製造老虎機等賭博用機器，生意規模頗大。

## 陰暗面
### 總論
有異於多數其他賭博遊戲，老虎機完全黑箱作業（，即使係喺機器主人唔作弊嘅正常情況之下），賭客（都）無辦法知道賠率等諸多緊要訊息，除非當地法例規定要標明。學者莊志達以「十賭九輸」來形容玩老虎機，解釋運作原理——（喺絶對公正同埋隨機嘅模型當中，）以有3條轉軸，每條有256種變化嘅老虎機嚟推算，喺每次投注，中大獎嘅機率只有1/16,777,216。相比之下，中六合彩頭獎更加容易；機率為1/13,983,816。

### 澳門
來自賭場老虎機嘅糾紛多籮籮；根據官方統計，响2012年1月1號至2014年5月22號期間，喺當地由老虎機被指故障，而引起嘅賠償糾紛有133單，攤匀每月有5單到，當中靠博彩監察協調局解決咗嘅總共得3單；唔少人投訴，話正常噉玩老虎機中咗獎之後，賭場會以壞機同賭客唔合資格等理由，以及各種手段來拖延時間兼討價還價，唔派足甚至完全唔派彩；然而被指故障嗰啲機器呑咗嘅錢，卻唔會發還；莊家被批評輸打贏要以及懷疑出千。

亦有輸咗好多錢嘅賭客，覺得機器賠率過低，懷疑莊家設定犯規，要求攞數據查核，卻只得到對賭場有利嘅非關鍵資料。

機器被指故障時，往往由賭場自己揀公司驗機寫報告，用嚟做派彩與否之決定嘅依據；佢哋經常會被質疑偏幫賭場；當定論係某機器故障，賭場既唔使派出所顯示贏到嘅獎金，亦唔需要退返賭客輸咗嘅投注，更唔會受政府懲罰；呢套制度飽受批評；而按澳洲及美國規則，賭客遇着同類糾紛時，可以叫政府派人調查同裁決。

六個賭場經營者之中嘅威尼斯人、永利、銀娛同美高梅，都試過由於老虎機被指故障，或設置得有問題，出現巨額紛爭，同賭客吵大鑊，而被多地傳媒報道。

### 香港
雖然法例唔准私人開賭，但係都有商人以此弁利；喺某啲有牌機舖同無牌賭檔入面，擺咗計分唔計錢嘅老虎機，而又有兑分仔負責將遊戲積分換成真銀，令客人可以間接賭錢；呢種係偏門生意。
### 新加坡
响2011年10月18號，食店觀音齋東主，58歲嘅朱雲萍喺濱海灣金沙玩老虎機時，部嘢顯示佢中咗個新元$416,742.11嘅獎。然而，賭場經理話畀佢知，部機壞咗，佢應得嘅係新元$50,000加架跑車，賭場願意畀新元$258,962買返嗰部車。朱女士堅持要收足筆數，附近顧客圍咗埋嚟，大聲鼓燥，撑朱女士；有部分主動幫手站崗，防止職員將獎勵洗走；有新加坡女人話朱女士冇本錢同賭場鬥，勸朱女士攞錢走人算數；有男人行埋去用手機影相，留低證據，不過賭場職員刪除咗，再踢佢出街；職員亦叫朱女士向賭場管制局求助之後就走人，然而由於唔准影相，朱女士唔敢離開，驚一行開，就冇哂證據，於是繼續僵持；卒之有五—六個大馬人，主動留低電話號碼畀朱女士，同應承做證，朱女士先至敢走；當時已經過咗三個鐘頭。朱女士向賭場監管局同警察部隊報案，又委託朱時生律師代為索償；有關律師樓寄律師信，叫賭場賠足$416,742.11。响2011年11月4號，濱海灣金沙指決定畀齊嗰筆錢，重响2011年11月9號發聲明，話對引起咗先前嘅誤會表示遺憾。過咗冇幾耐，朱女士收到兩張支票——一張數額如上，另外嗰張之銀碼為新元$688.25，即係佢當時用嗰張儲值咭入面嘅獎金。响2012年8月22號，賭場監管局發表文告，話佢哋調查得知，濱海灣金沙並冇呃朱女士或者特登令部機器出錯，當時個獎的確如賭場職員所述，不過遣責後者冇確保機器顯示啱嘅信息。朱女士將嗰筆錢散哂出去——多個慈善團體、幫佢追討獎金嘅證人、賭場職員、食店伙記……

### 美國
响2016年8月23號，單親阿媽卡特里娜布克曼喺紐約市雲頂世界賭場玩老虎機，螢光幕顯示佢中咗個美元$42,949,672.76嘅獎。佢即刻貼塊面埋去，由拍檔影咗張相作證，報告咗中獎之後，賭場好快就沸揚起嚟，職員同其他顧客都圍哂埋嚟。職員跟住送走咗布克曼，叫佢聽日返嚟了解派彩決定。响第二日，佢再嚟到賭場，職員話畀佢知，根本冇贏錢，佢以為中咗獎，係機器故障所致，唔算數，不過會畀佢攞返部機入面嘅美元$2.25結餘，重願意送份肉扒晚餐做補償。布克曼嘅法律受權人阿倫里普卡話對方做法唔公平；至少應該派美元$6,500，即係嗰部機嘅最高獎金畀佢。响2017年6月14號，呢單嘢告咗上皇后縣最高法院。

### 澳洲
响2017年3月同4月，維州賭博及酒類監管委員會發現，墨爾本皇冠賭場响遊戲機試運行期間，老虎機有17個掣被封咗，得返最細同最大嘅投注選項可以用。同年年底，有人舉報，話係上級指示員工做嘅手腳。該委員會响2018年4月宣布此舉違規，向該賭場罰款澳元$300,000，並發出書面警告信。

### 加拿大
响2017年2月，82歲老翁約翰馬蘭杜喺Mohawk Racetrack玩老虎機，中咗個加元$10,002嘅大獎；佢去領獎時，職員帶咗佢入間房道，話因為佢响17年前簽咗張表，加入用嚟幫人戒賭嘅OLG自我隔離計劃，所以無錢收，隨即趕埋佢出賭場。擁有該賭場嘅安省博彩局指，响2016年9月，加咗條新規例，唔准自我隔離者贏到錢，而每單超過加元$10,000嘅彩金派發之前，都要檢查過；截至2017年2月，已經有29個人由於相同原因，收唔到大獎彩金。官方網站宣稱啲賭場裝咗帶有面容辨識技術嘅監視系統，會揾出自我隔離人士，提示職員踢佢哋走。馬蘭杜表示，記唔起有簽過嗰份文件；自己個腦受過傷，會影響記憶，亦响大概8年之前受過腦手術。佢重補充，自己之前輸錢同贏細錢時都無異常，偏偏等到贏呢筆大錢時，至冇得攞，顯示對方根本就係唔想畀錢；已經聯絡咗律師，唔打算畀對方走數。

## 參考

## 睇埋
*彈珠機
*釣魚機
*跑馬機
*輪盤
賭場

**賭場**係種開嚟畀人賭錢嘅地方，澳門官腔叫法係**娛樂場**。賭場提供好多種類嘅賭錢遊戲，譬如老虎機、輪盤、賭骰仔同各種啤牌類賭錢遊戲。賭場唔止起喺陸地，重會開喺船入面；叫親賭場嘅，都會有啲規模。

## 廣東話近義詞

除咗賭場，重有唔少其他開來賭錢嘅地方。約定俗成之下，渠哋有其他廣州話名，一般唔叫「賭場」。

喺賭博唔多受規管嘅舊時代，規模唔大唔細嘅賭錢場所叫做**賭館**，好多由幫會經營。

**賭檔**同**賭攤**指規模好細嘅賭錢架步，而家多數唔合法。

「蔴雀館」亦都唔叫做賭場；大把人會喺入面打蔴雀賭錢，不過爾樣始終係好靠技術嘅玩意。

喺港澳，有政府部門同埋博彩公司經營估攪珠機攪珠傍足球、籃球同跑馬比賽結果嘅賭博生意，辦理呢啲買賣嘅舖頭叫作「投注站」同埋「投注中心」，香港坊間會嗌簡稱「馬會」。

## 賭城
賭城係對於賭博業興盛同埋擁有大型賭場嘅城市，可以指係：
* **[[拉斯維加斯]]**
* **[[蒙地卡羅]]**
* 

## 睼埋
*賭船
*綜合度假村
*賭廳
*衛星賭場
*賭場遊戲
*爛賭
賓·希普納

**湯馬士·伯納德·希普納**（；）係一位退徂休嘅加拿大男高音歌唱家，宜家係加廣二臺《後台》同《星期六晏晝歌劇》嘅主持。

佢喺2006年都靈冬奧閉幕式上面負責唱加拿大國歌，喺2010年溫哥華冬奧開幕式上面負責唱奧運會會歌。

## 參考

類:加拿大人
類:男高音
類:廣播節目主持
類:卑詩大學舊生
福喜集團

**福喜集團**（，）係美國嘅其中一間食品加工公司，世界上最大嘅肉類同蔬菜嘅加工集團。公司1909年喺芝加哥嗰邊成立，總部喺美國伊利諾州俄羅拿嗰邊。喺美國、巴西、英國、德國、匈牙利、波蘭、西班牙、烏克蘭、奧地利、塞爾維亞、澳洲、印度、日本、菲律賓、中國大陸、臺灣等地都起咗50幾間工廠響度，而且喺歐洲同美洲都有佢嘅工廠同埋辦事處。福喜集團重係麥當勞、百勝等其中一個重要嘅全球合作夥伴。

## 註

## 出面網頁
*英文官網
*中文官網
中國大酒店

（）喺越秀區流花路122號，係中國廣東省廣州市一間五星級酒店，重係中國內地第一間中外合資嘅酒店。酒店上高嘅大字喺1984年5月22號由胡耀邦題寫。

## 負責方
呢間酒店由香港新世界發展、長江實業、恆基兆業、新鴻基地產、合和實業同埋新鴻基證券公司嚟負責發展，廣州嶺南國際企業集團有限公司睺實，萬豪酒店集團負責管理。

## 逳手同落成時間
呢間酒店喺1979年開始逳手起，1984年落成。1998年重新裝修過。

## 性質
*酒店構成：
*:主樓
*:公寓
*:寫字樓
*:商場

## 酒店設施
中國大酒店主要係提供：
* **850**間貴賓房（包括300間套房同單房）
* **8**間餐廳同酒吧
* **16**個會議室（包括咗一個25,058平方呎大嘅舞廳）
* **Gym**健身俱樂部、室外**游水池**、**按摩浴缸**、**桑拿**同埋**蒸汽房**
* **151**間度假套房

## 連出去

*广州中国大酒店
*中国基础建设项目之中国大酒店
* Marriott's official site

類:廣州嘅酒店
花園酒店

**花園酒店**（；）係中國廣東廣州嘅一間五星級酒店，1985年8月28號開始營運，喺越秀區環市東路368號（環市東路同淘金路嘅交界東南角，華僑新村南門斜對面）。

佢係中國內地唯一一間白金五星級嘅酒店。曾經喺2010年做過亞運會嘅總部酒店。

## 建築
*高度：96米（30層樓）
*佔地面積：48,000m²
*建築面積：180,000m²
*結構：鋼筋混凝土結構

## 酒店設施
花園酒店入面有828間客房、800幾間公寓同埋寫字樓、10間餐廳同酒吧、10間多功能宴會廳同埋一間可以坐到1200個人或擺到85圍檯嘅國際會議中心。喺酒店嘅空中花園（4樓）嗰邊，重有健康中心同埋悅椿Spa響度。而酒店入面重整咗好多種康樂設施，包括室外游水池、健身室、桑拿浴室、網球場同埋壁球室等。重有嘅係，呢間酒店重整咗停車場、商務中心、購物商場、銀行、郵局同埋票務中心等其它嘅設施。

而酒店嘅大堂設計係中西合璧嚟嘅，入面有中國內地最大嘅「紅樓夢」大理石貼金壁畫、「廣東水鄉風貌」大理石壁畫同埋其它漆畫。而大堂嘅正中間嘅天花度，重鑲住成個廣東省入面，最大嘅「金龍戲珠」藻井，佢係模仿咗舊陣時中國嘅古代皇宮殿頂嚟整嘅。而酒店嘅後花園係以「天涯若比鄰」嚟做主題，面積去到一萬平方米，入面有大型壁畫、假山瀑布、亭台水榭同埋草木，幾有嶺南園林風格嘅特色。

## 接待過嘅人
* 瑞典國王卡路十六世·加斯達夫
* 亞奧理事會主席阿密發哈·沙巴親王
* 瑙魯共和國總統陸域史哥迪
* 泰國總理亞比昔威猜芝華
* 法國總統華李利兒斯卡爹斯田
* 英國首相希夫
* 加拿大總理皮耶·杜呂多
* 澳洲總理博熇
* 日本首相海部俊樹
* 新加坡總理、內閣資政李光耀
* 柬埔寨國家元首諾羅敦施漢諾親王
* 英國外交大臣貝嘉晴
* 俄羅斯歌手韋他斯

## 攷

## 出面網頁
*
廿一點

**廿一點**係種用啤牌嘅賭錢遊戲，亦係賭場常見嘅遊戲，玩家要同莊家對賭手頭上嘅啤牌組合邊個最接近21點（但一定唔可以超過）。如果玩家掌握橋妙同識得記牌，有機會將莊家嘅優勢消除。

玩家可藉算牌來增加勝算。
賭骰仔

**賭骰仔**，又叫**賭大細**，正規名**骰寶**，係種賭錢遊戲，亦係賭場常見嘅遊戲，由莊家控制住一個入面有三粒骰仔嘅骰盅，莊家先搖骰，等玩家落完注後，莊家會揭開骰盅顯示中獎組合。賭骰仔通常係估總點數大細：4到10係細；11到17係大；3、18同任何三粒骰一樣號碼就係「圍骰」，亦可以有其他玩法，譬如總點數幾多、單雙、其中一或兩粒骰嘅點數。
例子：
* 4 或 17, 50 ／ 1;
* 5 或 16, 25 ／ 1;
* 6 或 15, 15 ／ 1;
* 7 或 14, 10 ／ 1;
* 8 或 13, 6 ／ 1;
* 9 或 12, 5 ／ 1;
* 10 或 11, 5 ／ 1.
## 睇埋
*魚蝦蟹
鍾慧寧

**鍾慧寧**（Chung Wai Ling，），暱稱**肥豹**，係香港亞洲電視前女藝人。1993年參加亞洲小姐競選而晉身演藝界，一直為《今日睇真D》節目主持同埋外景採訪工作，2004年之後淡出娛樂圈。2014年7月17號嘅晏晝12點喺青衣島墮樓身亡，終年43歲。

## 入行
鍾慧寧生於香港，1983年畢業於香港布廠商會公學（HK Weaving Mills Association Primary School），1993年參加《亞洲小姐競選》，於準決賽得到第五名而順利晉身決賽十強，由此成為亞洲電視嘅合約藝員。1994年開始，鍾慧寧獲邀擔任《今日睇真D》節目主持，負責於錄影廠主持直播節目同外景採訪工作，因佢外型高大圓潤而被稱為「肥豹」，憑靈活爽朗嘅表現打開知名度。

## 死亡
《今日睇真D》於2000年後結束，鍾慧寧長期喺亞洲電視嘅工作量因此而減少，曾經自行接洽工作維持生計，但因此而遭到亞洲電視管理層公司管理層董事局高層警告，鍾其後喺2003年不獲亞視續約，情緒疑因此受到打擊並患上受情緒病困擾性問題，最後，鍾慧寧終止解約僱傭嘅合作關係。

2004年，鍾慧寧同節目監製馮永泉結婚並全面淡出娛樂圈，而且一直受到情緒病困擾，需接受藥物治療同埋定期覆診，更曾經兩度入住精神病院，最後一次公開露面係喺2014年3月亞視嘅《今日睇真D》台前幕後聚會。2014年7月17號，鍾慧寧喺海欣花園住所留下遺書，表示因受到情緒病困擾多年而厭世，向丈夫告別，其後被發現從青衣長安邨高處墮下死亡。2015年2月10號，鍾慧寧嘅丈夫馮永泉因肺炎同併發症而去世。

## 電視劇
### 亞洲電視

### [[香港電台]]
* 2004年：《賭海迷途》

## 綜合節目
### 亞洲電視

* 1993年：阿琴與阿基
* 1994年：港日好友大比拼
* 1994年－2000年：今日睇真D
* 1995年：真系乜都有
* 1995年：台慶323
* 1995年：完全鬥智齊奪寶

* 1996年：今日愛心睇真Ｄ
* 1996年：菩提仁美顯愛心
* 1997年：一個台慶頒獎典禮
* 1997年：九七亞洲小姐日本開心假期
* 1998年：今日愛心睇真Ｄ

* 1999年：廣告大賞
* 1999年：永安旅遊真正旅遊世界之雲南
* 2000年：真相大追蹤

## [[廣告]]

* 東莞樟木頭萬豪花園
* 新世界PC009
* 丹華牛仔褲
* 海馬牌寢室系列
* 永安百貨公司

* 遠東噴射船
* 福臨火鍋海鮮酒家
* 海馬軒琴居傢俬
* 99香港地方街道圖
* 百樂牌原子筆

* 駿景火鍋海鮮酒家
* 粵港汽車
* 冰雕展覽
* 純金標誌

## 攷
史克·阿密發哈·沙巴

**史克·阿密發哈·沙巴**（，），重可以嗌**阿密發哈·沙巴**，係科威特嘅政治人兼第二任亞洲奧林匹克理事會主席，佢重係國際奧林匹克委員會嘅成員。

## 生平
阿密沙巴嘅老豆係法赫德親王（），佢喺科威特大學嗰度讀書，同時佢重係科威特嘅軍事委員，而且佢攞咗科威特軍隊嘅少校等級返嚟。佢喺農田度試過搞同石油、經理、水電、交流同埋建築嗰行嘢。

1990年到2001年之間，做過科威特奧林匹克委員會嘅主席；喺1992年，佢重俾人揀咗國際奧委會嘅其中一位成員，而且重攞埋亞奧理事會嘅主席（佢老豆法赫德親王係亞奧理事會創會主席）。

喺2000年，佢重做咗科威特信息部嘅部長，而且重喺2001年搞緊同石油有關嗰行。

2021年9月10號，佢正式卸任亞奧理事會主席。

## 出面網頁
* Sheikh Ahmad Al-Fahad AL-SABAH Official website of the Olympic Movement 

類:科威特政治人
類:國際奧林匹克委員會委員
添·柏納斯-李

**添·柏納斯-李**（，），係英國電腦科學家，佢喺1989年發明萬維網，亦係頭一位經互聯網做到HTTP通訊嘅人。

人哋話蒂姆·伯納斯-李喺1989年3月12號提出咗一個資訊管理系統嘅概念，同埋喺同年11月中旬首次成功透過互聯網實現咗超文本傳輸協定（HTTP）客戶端同伺服器之間嘅通訊。

佢設計同實現咗第一個網頁瀏覽器同Web伺服器，仲幫手推動咗其後網絡嘅爆炸性發展。佢係萬維網聯盟（W3C）嘅創始人兼董事，負責監督網絡嘅持續發展。佢同羅絲瑪麗·利斯一齊創立咗世界萬維網基金會。喺2009年4月，佢當選為美國國家科學院外籍院士。

伯納斯-李之前係麻省理工學院計算機科學同人工智能實驗室（CSAIL）嘅高級研究員兼3Com創始人講座教授。佢係網絡科學研究倡議（WSRI）嘅董事，仲係MIT集體智能中心顧問委員會嘅成員。喺2011年，佢被任命為福特基金會董事會成員。佢係開放數據研究所嘅創始人兼主席，目前係社交網絡MeWe嘅顧問。喺2004年，伯納斯-李因為佢開創性嘅工作，獲伊利沙伯二世女王封為爵士。佢喺2016年獲得圖靈獎，以表彰佢「發明世界萬維網、第一個網頁瀏覽器，同埋令到網絡可以擴展嘅基本協議同算法」。佢被《時代》雜誌列入時代100：20世紀最重要嘅人物名單，仲因為佢嘅發明獲得咗好多其他嘅榮譽。

## 早期生活

Tim Berners-Lee喺1955年6月8號出世喺倫敦，佢嘅父母都係數學家同埋電腦科學家 - Mary Lee Woods (1924–2017)同Conway Berners-Lee (1921–2019)。佢爸媽都係伯明翰人，曾經參與開發第一部商業化電腦Ferranti Mark 1。Berners-Lee有三個細佬妹，其中佢個細佬Mike係一位生態學同氣候變化管理嘅教授。

Berners-Lee喺Sheen Mount小學讀書，之後由1969年到1973年喺Emanuel School讀書。細個嗰陣佢係一個鐵路迷，好鍾意睇火車。佢從玩模型火車嗰陣學識咗電子學嘅知識。 

1973年到1976年期間，佢喺牛津大學皇后學院讀物理，並獲得一等榮譽學位。喺大學期間，佢用一部從維修店買嚟嘅舊電視機整咗一部電腦。

## 事業同研究

畢業之後,伯納斯-李喺多塞特郡普爾嘅普萊西電訊公司做工程師。 1978年,佢加入咗喺費恩當嘅D. G. Nash公司,幫手開發打印機嘅排版軟件。

伯納斯-李喺1980年6月至12月期間喺歐洲核子研究組織做自由職業者。喺日內瓦嗰陣,佢提出咗一個基於超文本概念嘅項目,目的係方便研究人員分享同更新資訊。 為咗示範呢個概念,佢仲建立咗一個名叫ENQUIRE嘅原型系統。

1980年尾離開歐洲核子研究組織之後,佢去咗多塞特郡伯恩茅斯嘅John Poole's Image Computer Systems, Ltd工作。 佢負責公司嘅技術方面工作,做咗三年。 佢參與嘅項目係一個「實時遠程過程調用」系統,令佢獲得咗電腦網絡嘅經驗。 1984年,佢以研究員身份返咗歐洲核子研究組織。

1989年,歐洲核子研究組織係歐洲最大嘅互聯網節點,伯納斯-李見到將超文本同互聯網結合嘅機會:

伯納斯-李喺1989年3月寫咗佢嘅建議書,到1990年重新分發。之後佢嘅經理Mike Sendall接受咗呢個提議,話佢嘅建議「模糊但令人興奮」。 Robert Cailliau獨立提出咗喺歐洲核子研究組織開發超文本系統嘅計劃,同埋加入咗伯納斯-李嘅團隊,一齊努力令萬維網啟動。 佢哋用咗同ENQUIRE系統背後相似嘅概念去創造萬維網,伯納斯-李為此設計同建立咗第一個網頁瀏覽器。佢嘅軟件仲可以用嚟做編輯器(叫做WorldWideWeb,運行喺NeXTSTEP操作系統上面),同埋第一個網頁伺服器,CERN HTTPd(係超文本傳輸協議守護進程嘅縮寫)。

伯納斯-李喺1990年12月20號發布咗第一個網站,介紹呢個項目本身;呢個網站可以透過歐洲核子研究組織嘅網絡喺互聯網上存取。網站解釋咗咩係萬維網,點樣用瀏覽器同設置網絡伺服器,以及點樣開始整自己嘅網站。 1991年8月6號,伯納斯-李喺Usenet上面首次公開邀請人合作WorldWideWeb項目。

喺由25位傑出科學家、學者、作家同世界領袖組成嘅評審團選出嘅80個塑造世界嘅文化時刻中,萬維網嘅發明排第一位,條目話:「互聯網係有史以來增長最快嘅通訊媒介,永遠改變咗現代生活嘅面貌。我哋可以即時同世界各地嘅人聯繫。」

1994年,伯納斯-李喺麻省理工學院創立咗W3C。當中包括各種願意創建標準同建議去改善網絡質素嘅公司。伯納斯-李將佢嘅概念免費提供,冇專利同冇需要支付版權費。萬維網聯盟決定佢哋嘅標準應該建基於免版稅嘅技術上面,咁樣任何人都容易採用。

伯納斯-李參與咗Curl Corp嘅嘗試去開發同推廣Curl程式語言。

2001年,伯納斯-李成為咗東多塞特文化遺產信託嘅贊助人,之前佢住喺東多塞特溫伯恩明斯特嘅科爾希爾。 2004年12月,佢接受咗南安普敦大學電子及計算機科學學院嘅計算機科學教席,去研究語義網。

喺2009年10月嘅一篇《泰晤士報》文章入面,伯納斯-李承認網址入面最初嗰對斜線("//")其實「冇必要」。佢同報紙講,佢其實可以設計冇斜線嘅網址。「你睇吖,當時覺得係個好主意。」佢輕鬆咁道歉。

## 疏仕
廣東廣播電視技術中心

**廣東廣播電視技術中心**（；），簡稱**廣東電視中心**（；）係中國廣東省廣州市嘅其中一棟建築。呢間嘢喺越秀區環市東路331號嗰度。對面啱好對住建設大馬路。呢間嘢係廣東廣播電視台屬下嘅其中一間大樓。

## 逳手同落成時間
呢間嘢喺1985年逳手起，1990年落成。

## 性質
*佔地面積
*:全體面積：38,000㎡
*樓層
*:33層樓
*高度
*:154.0米

## 參攷
* Guangdong Color TV Center EMPORIS
* Guangdong Color TV Center The Skyscraper Center

類:廣州摩天大廈
永漢電影院

（）係廣州市入面，比較早期嘅其中一間電影院。而呢間電影院喺北京路同文明路嘅交界東北邊冇幾遠嗰度。

## 簡況
*面積：1644平方米
*:違章建築面積：208平方米
*::1樓：臨街旺鋪
*::2樓：電影院
*影廳數：6間
*:主影廳：380個座位

## 史
呢間電影院喺1927年起好，因為嗰時喺永漢路（而家係北京路）入面先至改咗噉嘅名。喺解放戰爭之後，呢間電影院經過咗好多個歷史時期，個名都變咗幾次。喺1960年，呢間電影院成日播新聞紀錄片先至出咗名，嗰時係嗌「新聞電影院」，佢重入咗中國十大專業電影院嘅清單入面。喺1978年嘅改革開放之後，呢間電影院就鹹魚翻生，就喺1986年嗰陣更新咗啲設備，喺嗰時就改返之前用過嘅名，啫係而家嗌「永漢電影院」。到咗20世紀纪90年代末，由於永漢電影院嘅消防設施唔過關，加上裝修嘅嘢已經好舊，所以喺1998年6月20號閂門嚟裝修，而裝修工程喺1998年11月13號搞掂兼重新開張。到咗2010年2月23號，由於廣州嘅舊城改造工程關係，間電影院正式停業嚟搞升級，而呢個升級就持續咗8個月，一直到廣州亞運會閉幕之前嘅倒數第三日（2010年11月10號）先至搞掂，而家呢間嘢已經重新開返。

## 附近嘅交通
;巴士
*北京路口站
;電車
*北京路口站
;廣州地鐵
*：北京路站

類:廣州嘅戲院
廣州國際電子大廈

**廣州國際電子大廈**（，）；簡稱**國電**（；），係中華人民共和國廣州一幢高樓大廈。呢間大廈喺越秀區環市東路嘅黃花新村嗰邊，喺1996年10月1號起好。

## 性質
*佔地面積
*:全體面積：3,524㎡
*:建築面積：50,123㎡
*樓層
*:地上36層樓、地下3層樓
*高度
*:141.41米

## 攷
* 广州国际电子大厦 百度百科
* Guangzhou International Electronic Tower Raffles Pacific
* GIE Tower EMPORIS
亞麻籽油

**亞麻籽油**，係由亞麻籽提煉出嚟嘅食油，室溫下係檸檬黃色液體。

亞麻籽油有約莫五成半到六成嘅α-亞麻酸（ALA），一種可以減少壞膽固醇嘅奧米加三脂肪酸；佢亦有豐富嘅木酚素，一種植物性女性荷爾蒙，所以有人認為係健康嘅食油。
聯合愛爾蘭人會

**聯合愛爾蘭人會**（）係18世紀嘅一個愛爾蘭自由派組織，一開始祇係一個議會鬥爭派組織，但係後來變成徂共和派組織，重喺1798年發動徂反抗英國統治嘅起義。

## 參考



類:愛爾蘭史
奧倫葉－拿修家族

**奧倫葉－拿修家族**（）係拿修家族嘅一個分支。

從威廉一世（「沉默者」）發動反抗西班牙統治嘅起義，建立徂尼德蘭聯合省共和國開始，奧倫葉－拿修家族就一直喺尼德蘭嘅歷史上扮演重要角色。喺聯合省共和國時期，奧倫葉－拿修家族出過好多省督。尼德蘭喺1815年改制為王國之後，奧倫葉－拿修家族成為徂尼德蘭嘅王室，直到今日。另一方面，1688年英國光榮革命之後，英國議會請徂占士二世個女瑪麗二世同佢個先生奧倫葉親王威廉三世一齊做英倫、蘇格蘭同愛爾蘭國王。

類:王室
愛爾蘭自由邦

**愛爾蘭自由邦**（、）係1921年《英愛條約》簽署之後，英國喺1922年建立嘅一個自治領。1937年被愛爾蘭共和國取代，1949年退出英聯邦。
類:愛爾蘭史
類:愛爾蘭政治
廣州白雲國際會議中心

（）係中國廣東同廣州入面嘅大型政務會議中心，喺舊時東方樂園（喺2004年拆咗）嗰邊。

## 負責方
呢間嘢係由廣東省人民政府、廣州市人民政府同埋越秀集團夾埋一齊出咗31億蚊嚟起。

## 逳手同落成時間
呢間會議中心喺2005年10月26號開始逳手，2006年12月15號封頂，2007年4月26號落成。

## 性質
*高度：41.89米
*佔地面積：250,000km²
*建築面積：316,000km²
*地上有5棟建築組成，分開咗2個功能區：
*:B、C、D座：會議中心建築
*:A、E座：配套酒店
*配套酒店分開咗南北兩座，挾埋有1112個客房咁多。
*:A座：南邊，12層樓。
*:E座：北邊，11層樓。

## 作用
廣州白雲國際會議中心係而家廣東省最大嘅綜合性會議中心，方便用嚟搞廣東省同廣州市嘅大型國際、國內會議，重夠嗮省市人大、政協等重大會議同埋之後嘅商貿發展同埋文化交流，重好大噉提升咗廣東省、廣州市喺國際嘅全面形象同埋地位。

## 附近嘅交通
*巴士：
*:白雲國際會議中心站
*廣州地鐵：
*:：白雲公園站

## 出面網頁
*广州白云国际会议中心网站

類:廣東會議中心
類:廣州市白雲區
椰油

**椰油**又叫**椰子油**，係由椰子白色果肉提煉出嚟嘅食油，室溫下係奶白色半固體，有好香濃嘅椰子味。

椰油有好多飽和脂肪酸，過去並認為唔健康，但近年因為椰油無膽固醇同反式脂肪，加埋佢嘅脂肪酸多數係短鏈到中鏈（好似月桂酸同肉荳蔻酸），亦有人認為係健康嘅食油。
何氏大宗祠 (沙灣)

**何氏大宗祠**，堂號**留耕**，喺廣州番禺沙灣鎮北村承芳里，佔地3334.25平方，係沙灣何氏家族嘅始祖祠堂，亦係番禺四大祠堂之首，響元朝至元乙亥年（1335年）起嘅，明朝、清朝一直都有重修。1989年，成為省級文物保護單位。2019年，成為全國文物保護單位。

## 歷史
祠堂元朝至元乙亥年（1335年）起。元朝末年被官兵燒咗，到明朝洪武二十六年（1393年）重新起過。到咗正統五年（1440年），又拆咗佢，再將佢起大啲。清朝康熙三年（1664年），朝廷實施「禁海」政策，命令沿海居民向大陸方向遷五十里。由於祠堂近海，當時嘅人遵循皇帝命令，拆到無剩，變咗廢墟。康熙二十七年（1688年），宗祠開始重新起過，但係就好求其。一路去到康熙三十九年（1700年），先正認真去重修祠堂。呢次重修使咗十七年，所以起好祠堂之後，佢嘅楹聯寫住：「一十七載鳩工庀材作廟敢雲成翼翼  半千餘年創業垂統流芳共仰自綿綿」。

到最後，何氏大宗祠起成咗五進五間。直到而家重保留咗清朝康熙年間嘅建築風格。祠堂褦住嘅其他建築分別喺唔同年代起嘅：砌門前嘅塘坎，康熙五十四年（1715年）起；水綠山青文閣（文昌閣），康熙六十年（1721年）起；襯祠，雍正八年（1730年）起；祠僕居室廚房，雍正十二年（1734年）起。從康熙卅九年（1700年）至雍正十二年（1734年），全部附屬建築夾埋用咗三十四年起好。

1986年，市、縣、鎮人民政府使咗110萬元重修恢復原貌。1989年6月，成咗廣東省重點文物保護單位。家下保存完好，成咗旅遊景點，入去要畀錢。

## 建築
宗祠坐北向南，平面成個長方形，地勢北邊高南邊低。從南到北，依次係影壁（無咗）、旗竿夾群、大池塘、大天街、頭門、細天井、儀門、大天井同東西廊、廡廊、月臺、拜庭、象賢堂、天井同東西廊、留耕堂。頭門兩側嘅鐘鼓樓後面，重有好似祠堂咁長嘅襯祠。成間祠堂從北到南，形成一條中軸線，左右兩邊對稱，構成左右三路前後五踏嘅格局。屋頂係硬山頂結構。

第一踏係**頭門**，面闊五間23.35米，進深兩間9.73米。博古灰塑瓦脊。兩側係高出一米嘅包臺，有排柱，分別係六條八角嘅石簷柱同六條圓木內柱，佢哋共同組成宏偉嘅正門。東西兩邊各有鐘鼓樓。正門前簷嘅簷口樑，木雕好鬼精緻。特別係支承三重如意斗栱嘅駝峰，響簷口下邊一排有三十三個，都係奇花異卉、飛禽走獸嘅透雕，其中有十幾個駝峰，重雕出咗好多歷史人物故事。

第二踏**儀門**，係八柱三間三樓石牌坊，面闊11.10米，進深3.90米。佔地43.29平方。由前後各四棟方形白石柱組成，分出三個門口，牌坊起響有六個梯級嘅底座上高。左右間鑲紅白二石雲紋鳥獸透雕，明間橫樑高啲，上面托住六組木構如意斗栱，層層飄出，四面簷牙高挑。坊頂係歇山頂灰塑脊。明間樓灰脊塑有條個頭四圍望、個尾又彎嘅龍，形制獨特。牌坊正面明間額刻住「詩書世澤」四個行書字，上款刻住「康熙丙申蒲月吉旦重修」，下款刻住「翰林國史檢討古岡陳獻章書」，係重修嗰時複製重刻嘅。佢嘅背面刻住「三鳳流芳」四隻行書大字。

第三踏**拜庭**，面闊五間24.78米，進深三間10米，硬山頂。

第四踏大堂**象賢堂**，面闊五間24.78米，進深三間16米。山牆由蠔殼砌成，屋頂由前後兩座硬山頂勾連搭。灰脊兩邊灰塑鼇魚。屋頂有橫向四列、縱向七列計埋有二十八碌巨柱撐住。上面係多到數唔到嘅樑額，都係啲花草鳥獸雲紋木雕，同前門嘅木雕有異曲同工之妙。象賢堂嘅上橫樑掛住闊2.78米、高0.65米嘅「大宗伯」楷書橫匾，上款刻住「廣東行省中書參知政事鄭允成為」，下款刻住「洪武辛亥科進士何子海曾祖淳佑庚戌科進士朝散大夫太常正卿何起龍立」，都係老宋體。

從東西廊上三個石級，係第五踏後寢**留耕堂**。面闊五間24.78米，進深四間14.60米，面積303.39平方。「留耕堂」橫匾，黑邊白底黑字，有題款「康熙丙戍仲冬吉旦重修」，下款題「翰林國史檢討古崗陳獻章書」，書勢飛逸，係用長鋒羊毛筆寫嘅行書。陳獻章係明朝理學家，人哋叫佢「白沙先生」，書法好犀利，何氏第十一世嘅何宗濂同何宗浩都係佢嘅入室弟子，所以祠堂保存咗好多白沙書法。

後寢喺康熙廿七年（1688年）重新起過，到咗康熙卅九年（1700年）又剷平再起大佢。康熙四十一年（1702年）六月起好。當時，第十五世嘅何雲棲有《建始祖寢廟告成喜賦》兩首，其中一首係：「村墟初復建經營，作廟三秋已落成。棟宇聳昂如竦立，簷阿翔舉似飛驚；西連羅嶂千峰秀，南望江干一水盈。爽塏高丘佳氣滿，象賢應起振家聲。」

後寢有木、石柱十六碌。後寢有要嚟擺何氏先祖神位嘅神龕，神龕前面擺咗好多排木架，上面插住十六條淺藍底正楷黑字木簽，每條簽寫住清朝康熙十八年（1679年）頒布嘅一條《聖諭》。而家無咗。

成座宗祠嘅石、木柱計埋就有112碌。柱數多，雕刻又夠細緻，另些少見。

## 註

## 攷
*《廣州市文物普查彙編·番禺區卷》
黃村站 (廣州地鐵)

**黃村站**（；），規劃嗌過（）同**黃沖站**（；），係廣州地鐵同嘅轉車站，喺天河區東圃街道大觀南路同奧體南路嘅交界，附近冇幾遠係廣東奧林匹克體育中心。不過兩個站嘅站廳同月台嘅開放時間都唔同，其中喺2010年9月25號開放，而喺2019年12月20號開放。

## 結構
### 樓層
呢個站一共有2層樓嘅地下區域，其中地下1樓係站廳，有票務設施，客務中心同商鋪；地下2樓係同嘅月台；不過同咪話兩個月台之間唔相連，連站廳嘅收費區都唔相連。佢雖然冇休息室，但係有廁所同母嬰室響度，都喺嗮月台範圍南邊。
#### 打掂

#### 打橫

### 站廳
呢個站嘅站廳分開咗同兩個，都喺嗮地下一樓，而且收費區有聯絡通道連埋一齊。不過佢同白雲機場一號同二號航站樓一樣，有自動人行道。

收費區方面，其中喺站廳西北邊；喺站廳東南邊，四周圍俾人行通道同車站嘅商鋪圍住嗮，而站廳嘅收費區入面有好多部專用𨋢、扶手電梯同樓梯去到月台嗰邊。

### 月台

呢個站有2個島式同1個側式月台，都喺嗮大觀南路同奧體南路嘅交界地底；不過月台結構相比，比嘅長度稍微偏長，而比多咗個側式月台結構。由於呢個站附近冇幾遠就係廣東奧林匹克體育中心，喺奧體中心嘅比賽結束咗之後，會有好多乘客喺呢個站坐地鐵走嘅，所以喺嗰邊，有去南沙客運港方向嘅側式月台響度，喺客流量高嗰陣先至用，平時唔開，直到2020年4月15號，廣州地鐵考慮到後通段開埋之後，因嘅島式月台成日俾轉車啲客流爆滿，所以直接開放月台嚟緩解客流。

### 商鋪同自助服務
而家嘅黃村站入面有好多唔同類嘅鋪頭畀乘客買嘢同埋食嘢，好似有便利檔、麵包檔同洗衫舖等。

另外，黃村站入面重有好多自助服務設施畀乘客用，包括咗民生銀行嘅自動櫃員機、自動販賣機、自動影相機等；重有好易機嚟充羊城通，交水電費同交通嘅罰錢等服務。

### 出入口

呢個站一共有6個出入口，分別係B、D，E、A、F、H。

## 頭尾班車信息同配線圖
}

▼車陂站
|}
}

▼棠東站（慢／快）
|}

## 車站歷史
### 規劃
呢個站最先喺1997年嘅地鐵規劃出現。嗰時嘅5號綫從琶洲出分岔路，其中北段到世界大觀為止。中間亦整咗呢個站，由於嗰時起近廣東奧林匹克體育中心，所以改名做**奧林匹克中心站**。2006年5月俾地名委員會改名做**黃沖站**，但隨後無耐又改名做**黃村站**。

而2000～2008年份方案話5號綫唔搞分岔路，改成嘅車站，起好呢個站時喺正線北邊留低咗繼續向北延長嘅條件。直到2010年份規劃方案先至將黃村以北條路線畀咗而成為終點站，重變成同嘅轉車車站。

### 施工
========
規劃定咗之後，車站喺2008年正式喐手起，直到2009年封頂；2010年7月2號喺車陂到呢個站搞咗熱滑試驗。
========

* 2014年5月10號，呢個站第一棟幅地下連牆嘅鋼筋架構成功通過驗收，佢係第一個搞掂地連牆驗收嘅工地。
* 2015年7月28號，呢個站到世界大觀之間開始搞盾構，佢係第一個開搞嘅盾構區。
* 2016年6月28號，呢個站到世界大觀之間嘅盾構順利貫通，到嗰時為止係第一條雙綫貫通嘅區間。
* 2017年7月3號，呢個站嘅土建工程順利通過咗完工驗收。
* 2017年7月17號，呢個站到棠東之間嘅盾構區間單位工程順利通過咗完工驗收。
* 2017年7月29號，呢個站到棠東之間嘅右線盾構隧道成功貫通。
* 2017年10月13號晏晝，呢個站到棠東之間嘅左線盾構隧道成功貫通。到嗰時為止，係將呢個站到棠東之間嘅雙綫盾構隧道都順利貫通嗮。
* 2019年3月22號，呢個站嘅1號風亭組同車站第四個出入口嘅基坑順利封頂。
* 2019年7月30號晏晝，車站嘅範圍正式三權移交。

### 開通
#### 時期
喺首通段開通到2010年9月25號中午為止未開呢個站。2010年9月25號晏晝，地鐵方為咗方便畀2010年亞運會運動員同睇比賽啲人嚟奧林匹克體育中心睇比賽，所以將北延段延長到呢度做總站重一直去到而家。
#### 成爲同嘅轉車站
喺首通段開通到2019年12月19號深夜為止未開呢個站。從2019年12月20號頭班車開始，由於考慮到黃埔馬拉松喺同年月22號喺科學城入面舉辦，地鐵方亦將原計劃開通時間提早咗8日，從而成為轉車站。
### 出入口
呢個站喺開通初期淨得B、D、E三個出入口，後嚟喺開通之後又多咗A、F、H三個出入口。

## 利用狀況
黃村站附近有唔少住宅區同部分學校響度。重有廣州科學城同天河智慧城、吉山村同比較遠嘅蘿崗中心區嗰帶離而家嘅黃村站係最近嘅地鐵站，所以重吸引咗好多乘客喺黃村站度轉地鐵同巴士去到呢啲地區。所以呢個站嘅客流都係附近嘅居民、上落班同返放學嘅人比較多。尤其係附近有間奧林匹克體育中心響度，若果嗰日有比賽或演唱會等大型活動時，會有好多人從呢個站出入。不過由於凈得4卡車廂，所以喺高峰期嗰陣成日都有客流控制。

## 轉車須知

呢個站喺起緊地鐵嗰陣，冇事先留低轉車嘅月台結構，起緊嗰陣，拎咗站廳西北角條預留咗但未逳手起嘅出入口通道嚟整轉車通道。不過由於兩者都係相平行，所以站廳都喺同一層樓。轉車方面： 
*→：先坐扶手電梯或行樓梯或坐𨋢上到站廳，再向西北行，到咗有藍色嘅站廳入面再落去月台就得。
*→：先坐扶手電梯或行樓梯或坐𨋢上到站廳，再向東南行，到咗有葉綠色嘅站廳入面再落去月台就得。

## 附近嘅建築同景區
### 體育場館
* 廣東奧林匹克體育中心
* 廣東省黃村體育訓練中心
### 住宅小區
* 中海康城
### 學校
* 廣東省培英職業技術學校
* 廣東體育職業技術學院（東校區）
### 公園
* 卡爾美·新安足球公園

## 註同攷

;註

;攷

## 上一站·下一站
黃村站

**黃村站**可以係：

*黃村站 (廣州地鐵)：廣州地鐵4號綫嘅車站，規劃嗌過**奧林匹克中心站**同**奧體中心站**。
*黃村站 (北京)：京滬鐵路同京九鐵路嘅車站

## 差唔多名
*黃村火車站 (地鐵)：北京地鐵大興綫嘅車站
祖父悖論

**祖父悖論**（悖讀背書嘅背，）係個時間旅行嘅悖論問題，呢個問題到而家都重未搞清楚，係個未解之謎。呢個問題係由科幻作家賀尼·白沙維喺1943年出版嘅《Le Voyageur Imprudent》（「唔小心嘅遊客」）中提出，直到而家個謎面都未變過。其實呢個問題早就有人提過，甚至重複雜下添，比如羅拔·A·限闌喺佢嘅《佢條靴帶》。呢條悖論嘅面係噉嘅：

咁啱呢兩個情況係相互否定嘅，亦即二存一。呢個問題屬於邏輯悖論。

雖然呢條命題嗌做祖父悖論，實際上佢並唔單只淨係講出唔出到世嘅問題。呢個問題實際上係質疑時間旅行究竟得唔得，亦即係話時間可能係根本逆轉唔到嘅。因此祖父悖論又嗌做。呢個問題有好多種變裝，比如話有個科學家甲整咗部時光機，佢返咗過去殺咗自己，如果佢殺人嘅時候喺發明部機之前嘅話，即係話部機無誕生到啦，亦就無所謂穿越時光。呢個唔單只係科學問題，亦係個哲學問題，喺哲學上嗌做**autoinfanticide**（意思係「臊蝦自殺」）就係話返到自己重係臊蝦嘅時候，然後殺咗自己。

雖然係噉，而家已經有一啲解法出爐，比如話時間係變唔到嘅，生活喺世間入面嘅人係改變唔到存在於時間之中嘅事物，亦即係種機械論，即係話世間一切係整定嘅，雖然生活其中嘅人好似有自由意志，查實佢嘅所思、所爲、所遇都係整定咗嘅，因爲過去嘅因，就有而家嘅果，重影響埋未來，既然改唔到過去，所以一切都唔由得佢話事，一切都係必然。重有一種解法，係話時空都係成雙成對嘅，即係平行宇宙理論。呢個解法係話，宇宙係有多重嘅，呢個人穿越過去時，會因爲佢喺過去嘅所爲而分分鐘產生有各種唔同後果嘅平行時空，噉一來雖然佢殺咗自己阿爺，但佢可以生存，因爲佢殺嘅阿爺係喺第個時空度，而佢係來自另一個時空嘅人。又有第三種解法，係話呢個人雖然返咗過去殺佢阿爺，但係雖然佢想殺，但失咗手，或者無意之中救咗佢阿爺，於是阿爺重在生，噉佢就可以繼續出世，然後又返一次過去殺佢阿爺然後又殺唔成……即係話，佢陷入咗時空循環。

呢個科學、哲學命題又可以演繹爲史學命題，叫做，或者係叫。呢個悖論成爲咗幾受歡迎嘅科幻題材，即係話個主角作爲英雄穿越過去，喺希特拉撩起二戰之前就殺咗佢，阻止場大戰。不過呢度同樣就有類似嘅悖論：既然二戰都無發生，噉有乜理由要返去暗殺希特拉呢？值得講嘅係，希特拉作爲風雲人物對歷史影響太大啦，佢嘅生存與否，會直接影響到二戰之後全世界人嘅生死，亦即話如果無二戰，一啲人會有命落來，而一啲人則可能出唔到世。呢個史學命題可以引出諸如「歷史可否假設？」、「歷史可否改變？」，呢啲問題又會引出，歷史條件同個人力量嘅較量，亦即古往今來所講嘅「時勢同英雄」嘅問題。

## 睇
*時間悖論
*時環效應

## 註


類:因果關係
類:悖論
類:時間旅行
類:物理
類:哲學
類:史學
類:科幻
廣東奧林匹克體育中心

（）係中國廣東省廣州市嘅一間大型體育中心，喺天河區嘅黃村，北邊冇幾遠就係世界大觀同埋航天奇觀。呢間體育中心既係九運會嘅開幕式主辦地，又係第一屆亞殘運會嘅開閉幕式場地，重係第十六屆亞洲運動會嘅主場館。呢間嘢喺2002年評選嘅羊城八景入面，攞過「**五環晨曦**」嘅稱號。呢間嘢亦係全中國最大嘅體育場。

## 負責方
呢間體育館係由美國NEB同埋華南理工大學建築設計研究院一齊嚟負責設計，廣東省人民政府嚟負責管理。

## 逳手同落成時間
呢間體育中心喺1998年12月31號開始逳手起，2001年9月30號起好。

## 敘述
*佔地面積：145,600㎡
*建築面積：328,000㎡
*:地下：24,890㎡
*:地上：120,670㎡
*::體育場：134,010㎡
*:::田徑場：30,300㎡
*:::草坪表層：草皮
*::看台：42,500㎡
*:::觀眾席：80,012
*::酒店面積：10,770㎡
*::訓練場專用房：780㎡
*道路同廣場嘅面積：171,845㎡
*綠地面積：30,375㎡（綠化率10.91%）
*一共丼咗1,670,000,000蚊人民幣

## 設施
奧林匹克體育中心嘅體育設施同埋輔助設施包括咗：足球場、田徑場、馬術場、射箭場、棒球場、壘球場、曲棍球場、體育科技中心、新聞會議中心、藥檢中心、體育俱樂部。重有會所、商場、賓館同埋大型休閒、娛樂、康復設施等，而呢啲一齊就搞咗有競技體育、群眾體育、旅遊觀光，醫療康復同埋休閒娛樂喺埋一齊嘅大型體育文化中心。隨住中國體育運動嘅飛速發展同埋普及，重有唔停喺度升緊溫嘅「體育熱」嘅關係，所以呢間嘢重發揮咗重大啲嘅作用。

## 建築嘅特色
### 飄帶造型屋頂
廣東奧林匹克體育場嘅設計入面係第一次打破咗中國內地起嘅傳統圓形嘅體育場設計觀念，而佢嘅設計係用咗飄帶造型。喺體育場嘅蓋頂分開咗東、西兩片嚿重1.1kt嘅屋架，彎曲噉坐喺21座塔柱度，話住喺呢度辦21世紀入面，第一次全國嘅體育盛會。而屋頂嘅緞帶造型就好似中國巨龍飛喺半空度噉，話係廣東喺新世紀入面嘅騰飛發展。

### 花瓣型看台
體育場入面整咗21個看台區，入面有好多張五顏六色嘅凳，而呢啲凳就整成咗好似個廣州市嘅市花——木棉花噉。唔理觀眾企喺邊個位睇，運動場入面冚唪唥都一嘢睇到嗮，重可以好大噉睇到嗮比賽嘅樂趣同埋激情。

### 飄帶球體火炬
火炬係體現咗人類嘅唔輸洩嘅精神同埋追住光明噉解。佢係由好似螺旋嘅飄帶同埋球體嚟整，重用咗懸索嚟固定咗喺兩嚿好似緞帶噉嘅屋頂之間，佢可以畀人喺邊個位都好清楚噉睇到火炬係點嘅。

## 中國內地體育——6個之最
*速度——同類場館入面，起得最快嘅體育場館
*規模——家陣最大、最好嘅體育中心
*設計——最早用分開嘅緞帶式屋頂
*技術含量——最先進嘅電子田徑記分系統
*技術水準——有全國最好嘅電子大屏幕
*舞臺——規模最大

## 辦過嘅比賽同活動
*2001年11月11號——2001年11月25號：中華人民共和國第九屆全國運動會開幕式同埋田徑比賽
*2003年2月12號：中巴足球對抗賽
*2007年7月27號：足球友誼賽——廣州醫藥（而家係廣州恆大淘寶足球會）vs曼聯
*2008年7月23號：足球友誼賽——廣州醫藥（而家係廣州恆大淘寶足球會）vs車路士
*2010年11月12號——2010年11月26號：第16屆亞洲運動會
*2010年12月12號——2010年12月19號：第1屆亞洲殘疾運動會

## 附近嘅交通
*巴士：
*:奧林匹克體育中心總站、奧林匹克體育中心西門（地鐵黃村站）站、奧林匹克體育中心南門站
*廣州地鐵：
*:：黃村站
*:：黃村站、大觀南路站

## 註

## 出面網頁
* 广州亚运会场地信息系统——广东奥林匹克体育中心 广州2010年亚洲运动会官方网站，喺2010年12月13號搵到 
* 广东奥林匹克体育中心 聚橙網 
* 2010广州亚运会网站
前403年

## 大件事
*三家分晉：周威烈王封晉大夫魏斯、趙籍同韓虔做諸侯。

## 響呢年出世嘅人

## 響呢年死嘅人

## 節慶、風俗習慣
前431年

## 大件事
*伯羅奔尼撒戰爭開始。

## 響呢年出世嘅人

## 響呢年死嘅人

## 節慶、風俗習慣
前453年

## 大件事

## 響呢年出世嘅人
*智伯瑤引汾水淹侵晉陽城。
*韓、趙、魏三家滅咗智伯，瓜分佢啲地。

## 響呢年死嘅人
*荀瑤，又叫智伯、知襄子，春秋末年晉國四卿之一，知宣子個仔。

## 節慶、風俗習慣
越秀山體育場

係廣州市嘅一間體育場，喺越秀區嘅越秀公園入面，鎮海樓嘅正南邊，應元路嘅東邊。呢個體育場三邊有越秀山圍住，凈係得南邊嘅路去到應元路嗰頭。北邊嘅幾個門口平時係唔對外嘅，凈係得足球場有大型比賽或活動嗰陣先至開畀人（重要有門飛先至可以入去）。呢間體育場見證南粵足球嘅興起同埋衰落，重俾人話係廣州人最有回憶嘅體育場（啫係廣州街坊話嘅「福地」噉解）。

## 歷史
清代原先重係彈藥庫，到民國後，陳炯明時代規劃好搞成運動場地，1926年前啟用。命名粵秀山公園運動場，當其時重係泥地，設施較為簡陋。

喺1949年10月易幟後，嗰年嘅11月由於廣州市要辦「慶祝廣州解放文藝演出」，就要起間可以坐到成萬個觀眾嘅場地，最後就揀咗呢嚿荒廢咗好多年嘅舊泥地足球場，而呢個舊嘅泥地足球場係嗌過「觀音山足球場」嘅名。嗰度三面環山，東西長180幾米，南北闊83米，啱好搞到個群眾性大型活動嘅地區。

就喺1950年元旦，廣州市政府又組織咗好多個項嘅體育表演喺觀音山足球場度辦。而越秀山體育場就喺1950年3月開始逳手起喇，有成萬位廣州市民組成嘅義務勞動大軍，喺嗰陣時嘅廣州市市長——葉劍英元帥嘅號召嚟負責起嘅。到咗1950年10月14號，越秀山體育場正式投入營運。嗰時啱好係辦到慶祝廣州解放一周年嘅廣州市第一屆人民體育運動會。到咗1953年，越秀山起咗個大型足球場同一條400米嘅跑道，而1956年嗰陣重整大咗個大門同埋東南、東北兩邊挾埋可以坐到28000觀眾嘅看台。

1957年11月7號，越秀山體育場辦咗紀念俄國十月革命40周年嘅文藝同埋煙花晚會，就喺19點30分到嘅5號門附近發生咗單嚴重嘅人踩人事件。因為啲差佬攔唔住出面想入場嘅觀眾，搞到場面失控，而門入面嘅梯形座位度，前面幾排人冚唪唥都俾後面衝入嚟嘅人壓到。呢單嘢有33個人死咗、16個人重傷、41個人輕傷。

喺文革嗰陣，廣州地區組織幾萬人參加嘅集會遊行、批鬥大會都喺呢度辦。

1972年8月17號，廣東隊同香港流浪隊喺越秀山體育場踢嘅比賽入面發生咗波迷喺上面跌咗落嚟壓冧下面看台嘅觀眾，搞到有死傷。呢單嘢係越秀山體育場入面，唯一一次冧看台。

1987年11月20號——1987年12月5號，第六屆全國運動會嘅足球比賽喺呢度辦過。

2001年11月11號——2001年11月25號，第九屆全國運動會嘅足球比賽喺呢度辦過。

2010年11月12號——2010年11月27號，第16屆亞運會嘅足球比賽喺呢度辦過。

2011年，由於越秀山體育場唔符合亞足聯畀嘅亞洲冠軍聯賽球場嘅標準，廣州恆大隊就將聯賽主場比賽搬到去天河體育中心嗰度，喺越秀山體育場入面凈係踢過2011年嘅中國足協杯比賽、預備隊比賽同埋二隊嘅比賽。就喺嗰年7月份，深圳鳳凰隊就嚟解散時俾富力地產收購咗，重喺2011年嘅中甲聯賽入面，波隊改咗名嗌廣州富力足球俱樂部，而波隊嘅主場都重係丼喺越秀山體育場度踢重一直用到而家。喺2012年嘅中超後半賽季，由於越秀山體育場按返亞足聯嘅標準嚟升級嘅關係，所以佢嘅主場比賽暫時搬咗去大學城體育場度。就喺嗰年10月，廣州富力足球俱樂部同埋廣州市體育局、廣州市足協、越秀山體育場快相關決策層商提咗份亞足聯嘅整改方案，其中廣州富力隊要負責起座位同VIP通道呢2項最緊要嘅嘢，雖然話足球會識喺水泥級度起個座凳，但凈係得18000個到，有可能要睇水嚟加差唔多20000個到嘅活動座凳出嚟。

喺2015年初，由於廣州富力隊入咗亞冠，結果呢個場地攞咗嚟做富力隊嘅亞冠主場，但係富力隊喺嗰度唔爭氣，三場主場正賽唔單止未贏過，重一球都入唔到。

## 設施
呢間體育場係包括咗一個標準足球場同埋田徑跑道。而場上嘅梯級觀眾位係用水泥鋪出嚟嘅，從南向北嚟睇，一共劃開咗27個區，其中南邊同埋北邊嘅看台有頂棚，東邊冇看台，但係有好似座塔噉嘅門樓，佢係體育場嘅日常辦公場地。而呢間體育場先後喺1956年、1977年、1980年、1987年、1997年同埋2009年搞咗大規模嘅裝修，家陣嘅田徑跑道已經改咗係國際標準嘅105×68米嘅塑膠地跑道。而足球場嘅草皮方面，就係鋪住中國內地比較先進嘅「蘭引三號」。而梯級觀眾位、電子顯示屏、功能房都搞咗下升級之外，重搞咗個流水噴泉入嚟。

## 足球紀錄

由於越秀山體育場長期都係廣州隊嘅聯賽主場。所以越秀山體育場嘅氣氛都幾火爆下，而呢個火爆喺中國內地係出嗮名。

1960年8月7號，嗰陣時嘅廣州足球隊同黎巴嫩嘅李星隊喺越秀山體育場度踢，結果廣州隊主場6-0狂炒李星隊，呢個紀錄係越秀山體育場踢嘅廣州隊，喺國際賽事入面最多贏波嘅記錄。

呢個足球場重出過好多位廣東省市同國家級嘅優秀運動員。尤其係中國足壇入面比較出名嘅南粵波星——楊菲蓀、容志行、古廣明，趙達裕、彭偉國、胡志軍等都喺越秀山體育場入面踢過波先至出咗名。

2004年嘅中甲聯賽，廣州日之泉嘅主場比賽出現咗一個賽季未輸過波嘅紀錄。

2006年嘅中甲聯賽，廣州醫藥隊嘅平均入場人數甚至高過除咗山東魯能之外嘅冚唪唥中超聯賽球隊主場嘅平均入場人數，重喺2007年聯賽最後一輪入面，創咗越秀山體育場嘅入場記錄。嗰時每場比賽都有2個電視台同1個電台嚟搞直播，喺中國足壇入面好少見。其中體育場南看臺嘅23、24區重係波迷聯盟嘅年票區。

2008年，嗰時廣州賽區嘅越秀山體育場俾中國足協列入年度中超最佳人氣賽區。

越秀山體育場重攞過廣東省優秀場館經營示範單位。

## 附近嘅交通
*巴士：
*:應元路站
*地鐵：
*:：紀念堂站

## 註
牛大力

**牛大力**（學名：***Millettia speciosa***）係蝶形花科崖豆藤屬植物，亦係種中草藥，有清熱止咳嘅功效。
越南流行樂

（；；都可以簡寫做**V-pop**）係越南音樂嘅一類，係自20世紀90年代越南音樂現代化而得來嘅，喺越南話當中，越南人又習慣嗌佢做「後生嘅音樂」（****）。
川芎

**川芎**（學名：***Ligusticum chuanxiong***或者***Ligusticum wallichii***）係傘形科藁本屬植物，亦係種中草藥，四川盛產，主要醫頭痛同女人病。
雲苓

**雲苓**（；學名：*Wolfiporia extensa*／*Wolfiporia cocos*），又叫**茯苓**，係擬層孔菌科茯苓屬下面嘅真菌，亦係種中草藥，雲南盛產，有健脾祛濕嘅功效。

類:茯苓屬

類:真菌
利未記

《**利未記**》（基督新教譯名）或《**肋未紀**》（天主教譯名，｢紀｣ 讀 ｢記｣）係摩西五經嘅第三卷，主要係關於利未人嘅祭司職責。

## 簡介
*作者：摩西
*日期：公元前1420年
*地點：西乃山

利未記記載古代以色列人嘅崇拜同宗教儀式嘅規例，包括祭司執行職務嘅細則。

呢卷書嘅主題係於上帝嘅聖潔同埋為維持同以色列聖潔嘅上帝間嘅關係，上帝嘅百姓應該遵行嘅禮拜同生活條例。

第十九章十八節「愛人如己」係呢卷書之中最重要嘅經文，耶穌曾經引用呢節經文，認為係二條最重要嘅誡命。

## 提要
# 奉獻同獻祭嘅條例（1章1節-7章38節）
# 任命亞倫同佢嘅後代做祭司（8章1節-10章20節）
# 禮儀上潔淨同唔潔淨嘅條例（11章1節-15章33節）
# 贖罪日（16章1-34節）
# 聖潔生活同敬拜條例（17章1節-27章34節）
主場新聞

**主場新聞**（英文：**House News**）係香港一個新聞網站，喺2012年7月社會反對緊德育及國民教育科嗰陣由電台節目主持蔡東豪搞起，想學美國赫芬頓郵報咁集合網絡上嘅文。到2014年7月，蔡東豪忽然話佢自己好驚，加埋網站一路做唔到收支平衡，所以宣佈即時摺埋唔做。

## 參考
劇場版美少女戰士S

（）係據電視動畫片《美少女戰士S》改編嘅劇場版。喺劇場版上畫時，順便發行埋原作者武內直子新出嘅漫畫版（入面收錄咗第11卷嘅舊漫畫）。

類:日本電影
類:1994年電影
類:日文電影
類:動畫片
創世紀 (電視劇)

《**創世紀**》（**At the Threshold of An Era**）係香港電視廣播有限公司拍嘅時裝電視劇，由羅嘉良、郭晉安、古天樂、陳錦鴻、郭可盈、蔡少芬、陳慧珊同汪明荃主演，監製戚其義。套劇分兩輯，第一輯《創世紀》51集，第二輯《**創世紀II天地有情**》55集，總共106集。故仔講一位生意人發跡經歷，由香港1990年講到未來嘅2010年。
靖海路

**靖海路**可以係：

* 靖海路 (廣州)：喺廣東省廣州市越秀區。
* 靖海路 (上海)：喺上海市浦東新區。
* 靖海路 (寧波)：喺浙江省寧波市寧海縣。
* 靖海路 (溫州)：喺浙江省溫州市蒼南縣。
* 靖海路 (泉州)：喺福建省泉州市晉江市。
芝蔴

**芝蔴**（，亦寫**芝麻**），拉丁學名：**'），又叫**胡蔴**（，又寫**胡麻*'）係[[胡麻科]][[胡麻屬]]嘅一年生[[草本植物]]，原產地喺[[中國]][[雲貴高原]]一帶。喺中國，芝蔴係四大油料植物之一。佢同[[油菜]]、[[蕎麥]]一齊，合稱中國三大蜜源植物。

==樣==
成樖嘢都有茸毛，莖係直立形態，有1m高到，下圓上方。而佢嘅花係總狀花序嘅頂生品種，生喺葉杈之間，而且一次過開1——3朵；花樣係圓筒嘅唇形品種，一般係淡紅、紫、白三種色，入面有蜜腺響度。佢嘅果有4、6、8嗰棱（睇品種嚟定）。而佢嘅核一般係扁圓形，有白、黃、啡紅或黑嘅品種。

==用途==

呢種植物有好多用途。除咗可以整成比較香噴噴嘅蔴油之外，重可以整成蔴醬、粥、調味料等等。另外，佢嘅莖同葉、花都可以提取芳香油。另外，芝麻重可以整成蜜。

===營養價值===
芝蔴有好多人體必須要有嘅脂肪酸同亞油酸，而且佢哋一共有43.7%嘅量，重多過[[菜油]]同[[花生油]]。佢嘅籽有61%嘅油量，尤其係白籽最多油。由古代開始，用芝麻整嘅嘢食喺全世界出嗮名。

===藥用價值===

芝蔴嘅藥用方面都幾犀利下。黑芝蔴籽可以做藥，有補肝益腎同潤燥通便嘅功效。

==栽培史==
古代有個傳說話，喺[[西漢]]時期，[[張騫]]通緊西域嗰時先至將芝蔴引到中國嘅。但係經過科學考證，喺[[浙江]][[湖州]]嘅[[錢山漾新石器時代遺址]]同[[杭州水田畈史前遺址]]入面發現咗古代芝麻嘅籽，先至話清芝麻嘅原產地喺中國西南邊——雲貴高原一帶。

==文化==

==相==
===植株===


===用途===
芝蔴有好多用途，除咗可以用嚟做藥同油之外，重可以整成以下呢啲嘢：


==有關==
*[[麻油]]
*[[麻醬]]
*[[芝麻糊]]
*[[芝麻卷]]
*[[芝麻糖]]

==註==


==有關嘅書==
* 中国少年儿童百科全书 自然·环境 第398页　　浙江教育出版社　　ISBN 7-5338-1946-2/G·1942

==出面網頁==


* [http://hzm.fushipai.cn/i/p/e.html 黑芝麻的原形态及产地] 富士牌
* [http://www.haodou.com/recipe/food/153 芝麻的功效与作用及食用方法] 好豆食材百科
* [http://www.efloras.org/florataxon.aspx?flora_id=5&taxon_id=200021445 *Sesamum indicum*] in *Flora of Pakistan''
* Katzer's Spice Pages: Sesame
* 芝麻, Zhima 藥用植物圖像數據庫 (香港浸會大學中醫藥學院) 
* 黑芝麻 Hei Zhi Ma 中藥標本數據庫 (香港浸會大學中醫藥學院) 
* 芝麻 Sesamum indicum L. 中国植物物种信息数据库
* 芝麻(SESAME) 国家质量监督检验检疫总局进出口食品安全局

類:植物油庫
類:蜜源植物
類:硬果
類:農作物
靖海路 (廣州)

**靖海路**（）係中國廣東省廣州市嘅其中一條一般嘅馬路，喺越秀區入面，成條馬路係南北走向。北邊從大德路嗰邊開始，一直向南去到長堤大馬路嗰頭。呢條馬路喺1930年嗰陣，市政府拆咗靖海門嚟起馬路出嚟。

## 概要
全長大概1150米，闊15—17米，3車道。成條路係單行綫，凈係可以從西邊向東邊行。

## 名
呢條馬路之前係有靖海門同埋靖海直街響度先至改咗噉嘅名。

## 經過嘅道路
呢度啲路嘅順序係從北去到南嚟排嘅，其中**加粗**咗嘅字係主幹道：
* 一德路
* 長堤大馬路

## 特色
呢條馬路附近冇幾遠就係珠江邊，佢重係一條好出名嘅騎樓街。條路有批发零售精品同埋食品商鋪響度。
太史第

**太史第**，係清朝江孔殷嘅私邸，喺廣州河南同德里10、12、50號、同德橫街6號、龍溪首約67～71號，佔咗四條街。後花園「百二蘭齋」建於民國六年（1917年）。孫中山、梅蘭芳、廖仲愷、胡漢民、蔣介石亦曾係座上賓。

1957年，北園酒家低價收購太史第嘅滿洲窗；1985年，政府將太史第發還畀江氏後人，江氏後人又將太史第畀咗私立聾啞學校同河南省駐廣州辦事處用。

百二蘭齋（同德里10號）做咗黨校；龍溪首約67～71號嘅六間屋拆咗一半，剩低的三間，都劏房劏到認唔出原嚟個樣；同德橫街6號重保留住太史第嘅舊物。

## 攷
* 
*王美怡《留存在記憶裡的太史第》
*江沛揚《滄桑太史第》
路得記

《**路得記**》（）係《舊約聖經》嘅一卷書，天主教譯名係《**盧德傳**》。內容記述一名貧困無依嘅外邦寡婦竟然嫁畀猶太人富翁，因而產生大衛王朝。基督宗教算佢係歷史書，但係猶太教算佢係聖錄。

## 簡介
作者：撒母耳
日期：公元前1010年
地點：示羅

路得記係一篇可歌可頌，溫馨動人嘅故事，以士師記所記載嘅患難時期做背景，描述一段歷史嘅插曲。摩押女子同一個以色列人結婚，老公死咗之後，路得對家婆同以色列嘅上帝表現無比嘅忠心。最後，佢喺前夫嘅以色列親族中搵到新老公。從此老公使佢成為以色列最偉大嘅君王大衛嘅曾祖母。

士師記有好多故事記述上帝子民喺離棄上帝時遭遇到嘅災難。路得嘅故事就寫外國人因為歸向以色列嘅上帝而蒙福，成為上帝忠心子民嘅一份子。

## 提要
# 拿俄米同路得返回伯利恆（1章1-11節）
# 路得遇見波阿斯（2章1節-3章18節）
# 波阿斯同路得結婚（4章1-22節）
Luna Sea (專輯)

**LUNA SEA**係日本樂隊月之海嘅第一張錄音室專輯，1991年4月21號發行。

## 曲目

## 參考
龍之谷：破曉奇兵

《**龍之谷：破曉奇兵**》（；；）係一部喺2014年7月31號開始映嘅一部電影，係由長影集團有限責任公司同埋華夏電影發行有限責任公司、金鷹卡通、盛大遊戲、米利影業、橫店影視同埋優漫卡通一齊嚟合作整嘅一部電影。而呢部片係由荷里活團隊用咗2年時間嚟整，而迪士尼嘅製片人——比爾•波登自己出手，佢集中咗魔幻、冒險、家庭同愛情喺埋一齊。重係動畫史詩《龍之谷》嘅三部曲入面嘅第1部，佢係按照《龍之谷》嘅古仔入面講嘅50年前——第一次嘅黑龍突襲情節嚟做嘅一部片。

## 主演
*胡歌
*景甜
*徐嬌
*夏梓桐

## 劇情
之前原先從好靜嘅阿爾塔利亞大陸俾黑龍同埋佢啲怪獸包圍嗮。成個大陸就搞到亂嗮。有位嗌小魚嘅蘭伯特，住喺細嘅村入面嘅僆仔為咗保護個村，結果佢咁好橋入咗為打低黑龍而立嘅英雄聯盟。而所謂嘅「英雄聯盟」就係由精靈、魔法師、遊俠同埋傳奇戰士組成嘅臨時雜牌聯盟，殺到失落咗好耐嘅古道，重行嗮好神秘嘅森林同埋好靚嘅雪山嚟搵黑龍巢穴。點知前面就有好牙煙嘅嘢等住佢出嚟。咁難同埋咁怪嘅嘢，就畀蘭伯特好快噉企出咗嚟，但係佢可唔可以搵返屬於自己嘅戰鬥意義？

## 歌曲

## 票房
呢部片開播咗無耐，喺中華人民共和國入面嘅好多間電影院都出咗細路哥同學生隊嚟自己迫埋入去睇嘅嘢。喺2014年7月29號晏晝4點，呢部片雖然話喺中國內地範圍凈係得10%嘅片到，但係收入嘅比例就高出咗自己成超過1倍嘅票房，十足似嗮黑馬。而喺中國大陸影之前，部片已經賣到法、德、意、荷等卅幾個國家同地區，喺海外嘅銷售方面，收入都差唔多去到400萬美金，佢係繼《魁拔》之後，第二部中國大陸產嘅動畫電影出到國外。

## 續集
《龍之谷2》喺2015年年底開拍，而《龍之谷3》將會係真人版。

## 遊戲

喺2015年3月12號，盛大網絡公司借住呢部電影可以成功影嘅同時，搞咗佢嘅遊戲版出嚟。

## 出面網頁
* Dragon Nest: Rise of the Black Dragon  IMDb
* 龙之谷：破晓奇兵 豆瓣
* 龙之谷：破晓奇兵 時光網

## 註

類:中國電影
類:華語電影
類:動作片
類:戰爭片
類:奇幻片
類:冒險片
白熱化

**白熱化**係指金屬受熱到一定溫度後會發光嘅現象，當去到約莫攝氏550度就開始出暗紅光，到約莫攝氏1300度就開始出白光。

傳統電燈膽就係靠入面嘅鎢絲白熱發光。

白熱化亦都可以比喻一件事嘅形勢好激烈，入到關鍵嘅階段。
手柄

**手柄**，又叫**把手**、**把柄**，即係一樣嘢上面可以畀人用手捉實嘅部位，通常畀人拉開佢，好似門、窗、櫃咁。

## 其他意思
「把柄」另一個意思同「痛腳」一樣，即係人哋嘅秘密，用嚟要脅對方搵着數。

## 睇埋
*門柄
化粧

**化粧**，又叫**美容**、**扮靚**，係指修飾樣貌嘅行為，等佢睇落靚啲，多數後生女人都會做，亦有少數男人會做。

化粧用到嘅嘢叫化粧品。

## 睇埋
*裸粧
*素顏
班次

**班次**係公共交通路線服務頻率嘅數量，標準係上一班車走咗之後直到下一班車嚟到之間需要等幾多時間。通勤嘅地下鐵同巴士線，通常都可以做到隔幾分鐘就有一班。
菲歷士·門德爾松

**菲歷士·門德爾松**（，），全名**雅各·路德維施·菲歷士·門德爾松·白陶迪**（**Jakob Ludwig Felix Mendelssohn Bartholdy**），係猶太裔德意志作曲家，出名嘅作品有《仲夏夜之夢》（17歲就寫好徂序曲）、《第四交響曲（意大利）》同埋《乘着歌聲的翅膀》等。

菲歷士·門德爾松個家姐范妮·門德爾松都係作曲家，兩姐弟嘅關係好親近。1847年，范妮·門德爾松喺排練緊菲歷士嘅清唱劇《》嘅時候突然中風過徂身。菲歷士極為悲痛，喺六個月之後同樣因為中風而過徂身，年僅38歲。

## 參考


## 出面網頁

類:德意志作曲家
范妮·門德爾松

**范妮·門德爾松**（，），全名**范妮·謝芝莉·門德爾松·白陶迪**（**Fanny Cäcilie Mendelssohn Bartholdy**），係德意志鋼琴家同作曲家。佢係作曲家菲歷士·門德爾松個家姐。

范妮·門德爾松自細就展現出驚人嘅音樂才華。佢嘅音樂導師卡爾·腓特列·謝烏特曾經喺一封寫畀歌德嘅信裡面大讚范妮嘅才華。但係由於當時社會同音樂界對女性嘅偏見，范妮最終都係做唔到職業作曲家。佢利用業餘時間創作徂大量作品，但係大部份都祇能夠借用佢細佬菲歷士·門德爾松嘅名義發表。

## 參考


## 出面網頁

類:德意志作曲家